
PREDGOVOR 


Ove su konferencije nastavak konferencija o 
čovjeku, Bogu i presv. Trojstvu, Obrađuju istim 
načinom stvaranje materijalnog svijeta i stvaranje 
anđela. Napisane su i izgovorene prije koncila pa 
prema tome i bez njegova ozračja. Ipak mislim da 


je bolje da kao predkoncilske budu tiskane nego 


da leže u ladici moga radnog stola, pogotovo kada 
osjećamo prazninu domaće religiozne literature, 


Posebnu zahvalnost dugujem 0. Josipu Ba- 
daliću D. I, profesoru na Nadb. kl. gimnaziji u 
Zagrebu, koji je knjižicu jezično dotjerao. 


Pisac 


SVIJET NIJE NUŽNA MATERIJA 


Iza promatranja transcedentne Božje naravi i mi- 
sterija Božje troosobnosti spustimo se k promatranju 
našega vidljivog svijeta. 

Taj vidljivi svijet — ta rijeka fenomena, koja već 
milenijima godina teče čas blagošću nevina djeteta 
čas grubošću razbješnjeloga demona, čas ushićujući, 
čas zaprepašćujući — taj vidljivi svijet, što je? 

Vidljivi svijet — ovo more fenomena, koje nas 
odasvud opkoljuje svojom dubinom i svojom širi- 
nom, svojim dražima i svojim strahotama, svojim bo- 
jama i svojim sjenama, svojim životom i svojom u- 
kočenošću, svojim vječnim pokretima i svojom veli- 
čanstvenom tišinom — ovaj vidljivi svijet, što je? 

Ovaj vidljivi svijet — ova priroda s toliko mis- 
terija i s toliko svjetla, mimo koju nije nijedan 
smrtnik bez interesa prošao, koja je uvijek zanosom 
ispunjala svece, filozofe, pjesnike, umjetnike, sve ve- 
like duše, sve velike umove, sva plemenita i osjećaj- 
na srca — ovaj vidljivi svijet, što je? 


Ako se ustegnemo od odgovora, koji su na to 
pitanje dale umorne i mračne duše proglasivši taj 
vidljivi materijalni svijet tvorevinom zlog duha, ili 
bolje učinkom zlog počela, onda možemo reći, da na 
to pitanje čovječanstvo ima tri odgovora. 

Ovaj vidljivi svijet nije ništa drugo nego vječna 
materija; materija, koja je sama o sebi, koja je 
nužno tu; svemoćna materija, uvijek na poslu, uvijek 
u drugom obliku — to je prvi odgovor. 


Ovaj vidljivi svijet nije ništa drugo nego vanj- , 


ski dio božanstva, vidljiva emanacija božanstva, ništa 
drugo do Bog u svome razvitku — to je drugi odgo- 
vor. 

Ovaj vidljivi svijet jest djelo osobnog, svemogu- 
ćeg Boga, iz ponora ništavila pozvan na opstojnost 
njegovom stvaralačkom riječju; jest stvorenje Božje 
— to je treći odgovor. 

Pogledajmo u ovoj konferenciji prvi odgovor! 

Svemu, što se u svemiru nalazi, od 
najstinijih bića sve do čovjeka, izvor i počelo jest 
besvjesna i beživotna pratvar, materija. U stvari po- 
stoji samo materija, iz koje sve proizlazi. Ona je 
nužna i vječna; ona je sve, izvan nje nema ništa. Ona 
je pratemelj svih bića. Neuništivi elementi danas u 
jednom, sutra u drugom spoju, raznolikošću svojih 
kombinacija stvaraju bezbrojne različite oblike, po 
kojima materija živi u vječnom promjenljivom licu i 
stvara na zemlji najrazličitija bića. 

Taj je pogled na svijet posjedovao već stari Epi- 
kur s analizom grčkog filozofskog duha, a Rimljanin 
Lukrecije dao mu je pjesnički oblik u djelu »De 
rerum natura — O naravi stvari«, didaktičko -: filo- 
zofskoj pjesmi od preko sedam tisuća verzova. Evo 
ukratko njegova tumačenja današnjeg oblika koz- 
mosa: 

»Naime, bezbrojna stvari počela na načine mnoge, 
Već od davnih vremena bijena udarom vanjskim, 
Uz to svojom težinom se navikla gibati tako, 

Te na svakojaki način međusobno spajat se stanu, 

Kušajuć sve, što samo bi mogla da spajanjem stvore, 
Tako da čudno baš nije, u položaj ako i ovaj 

Ona zapaše, u taj tok baš dođoše ona, 

U kom još sada obnavljanjem svijet taj sveđer se kreće, 


Baš kad ne bih ni znao počela koja su istvari, 
Ipak usudio bih ja se ustvrdit uvijek ovako, 
Samo istražujuć nebo i drugih iz razloga mnogih, 
Nipošto ovaj da svijet od bogova stvoreni za nas 
Nije niti može da bude.(1) 


Tako temeljna dogma tog prvog pogleda na svi- 
jet jest nužnost i vječnost materije, iz koje se je raz- 
vilo sve u svemiru uključivši amo i čovjeka. 

No što je s tom dogmom? 

1. Zanimivo je najprije postaviti pitanje: Kako to 
da je materija nužna, a u ničemu nam se ne ukazuje 
nužnom? Sad je ovakva, sad onakva, nikada nužno 
takva. Sad je u ovom, sad u onom obliku, nikada 
nužno u jednom obliku. Sad nam se predstavlja u 
jednom fenomenu, sada opet u drugom, nikada pak 
nužno u određenom fenomenu. Kako io, da materija, 
— to nužno biće — nema ni jedne nužne manifesta- 
cije, kroz koju bi nam svoju nužnost očitovala? 

Ali reći ćete.mi možda: Materija je neuništiva. 
Zar to nije dovoljan znak njezine nužnosti? Odgova- 
ramo: Nije istina, da je materija neuništiva. Dajte 
mi neizmjernu snagu i ja ću je uništiti. Ako naime 
materija postoji, ona postoji samo zato, jer ju je 
Bog zahvatom svoje neizmjerne snage izdigao iz po- 
nora ništavila i jer je Bog svojom neizmjernom sna- 
gom nad tim ponorom drži. A ako neizmjerna snaga 
drži materiju nad ponorom ništavila, nitko s ogra- 
ničenom snagom — a jedino takvu snagu posjeduje- 
mo mi ljudi — ne može te materije srušiti u ponore 
ništavila. I tko se god s ograničenom snagom uhvati 
u koštac s materijom da je uništi, podlegao je u bor- 
bi. On će je doduše moći isitniti u nevidljive čestice, 
moći će je transformirati u druge oblike, ali je sru- 
šiti u ponore ništavila neće nikada. Jer, ako se traži 

neizmjerna snaga, da se iz ničesa stvori nešto, onda 
se jednako traži neizmjerna snaga, da se nešto može 
pretvoriti u ništa. Stoga ako ograničeni čovjek ne 
može uništiti* materije, iz toga ne slijedi, da je ma- 
terija neuništiva naprosto. A upravo bi to trebalo 
stajati, ako neuništivost materije želimo smatrati 
znakom njezine nužnosti. 


2. Nadalje, materija ne samo da nije nužna, već 
nije ni vječna. Vječnost je mjerilo nepromjenljivog 
bića, a promjenljivog je bića mjerilo vrijeme. Mate- 
rija je promjenljiva. Dakle vremenita, a ne vječna. 


No uzmimo, da je materija nužna i vječna. Ali 
otkuda tolika harmonija u svemiru? Treba zatvoriti 
oči, ako ne želimo svugdje oko sebe u prirodi vidje- 
ti veličanstveni red, pred kojim se čovjek osjeća niš- 
ticom. Matematička sposobnost predsjeda svakoj 
materijalnoj tvorevini u prirodi, u kojoj je sve sra- 
čunato, sve izvagano, sve izmjereno, sve izbrojeno, 
sve proporcionirano, sve na ogromnoj panorami sve- 
mira na svoje mjesto stavljeno. Oko inteligencije pro- 
bija, posvuda ispod koprene materije, oko inteligenci- 
je, koje učenjak opaža u mikrokozmosu kao i obični 
čovjek u makrokozmosu. Stoga mora, da iza zasto- 
ra materije živi i djeluje nečiji mozak i volja, koji 
su tu harmoniju, što kruži posvuda u svemiru, stvo- 
rili uzakonivši materiju zakonima broja, težine i 
mjere. Kad biste to porekli i materiju proglasili au- 
toricom toga reda, vi biste neinteligenciju proglasili 
majkom harmonije. Ako je pak to nemoguće, onda se 
ne može reći, da je počelo svega u svemiru materi- 
ja. 

4. Konačno, ako je sve proizišlo iz materije, iz 
nje je proizašao i čovjek i u njemu ne treba ništa 
drugo gledati do materiju na njezinu vrhuncu. A da 
li je to moguće? Nećemo sada dokazivati, da čovjek 
nije samo materija već i posjednik besmrtnog duha. 
Istaknut ćemo samo nekoliko misli o transcendenciji 
čovjeka nad materijom. 


8 


Mi možemo čovječju misao shvatiti nečim ma. 
terijalnim, ali doklegod misao shvaćamo nečim ma 
terijalnim, ne možemo je nikada do kraja protumačiti, 
Naša misao zna, što je na pr. sloboda, i ona je svojim 
pojmom izriče. Ako je misao materijalna, kako to da 
materija može predstaviti nešto, što je posve nemate- 
rijalno kao što je to sloboda? Naša misao svojim 
pojmovima izriče i ono, što je vječno i nepromjen- 
ljivo, ono, što je neovisno o vremenu i prostoru kao 
što su to na pr. matematički zakoni, koji vrijede u- 
vijek i posvuda. Ako je misao materijalna, kako to 
da materija, koja je nužno vezana uz vrijeme i pros- 
tor, može predstaviti nešto, što ne pozna ni vremena 
ni prostora? Naša misao svojim zaključcima s ve 
ćom ili manjom sigurnošću predstavlja ono, što čov- 
jek nije nikada vidio, s čim čovjek nije nikada u do- 
dir došao, čemu nije nikada prisustvovao. On zna |: 
na pr. da se u kambriju pojavljuju po prvi puta pred- 
stavnici morskih »smeđih alga«. Ako je misao materi- 
jalna, kako materija današnjeg čovjeka može dopri- 
jeti do onoga čemu taj čovjek nije nikada prisus- 
tvovao? 


Slična pitanja možemo sebi staviti i u vezi s čo- 
vjekovom voljom. Čovjek je slobodan u svakom raz- 
doblju svoga života kao i u svakoj životnoj prigodi. 
Slobodan je u gledanju, slobodan je u kretanju, slo- 
bodan je u govorenju. Slobodan je u ljubavi, slobo- 
dan je u mržnji; slobodan je u dobru, slobodan je u 
zlu; slobodan je u usrećivanju, slobodan je u upro: 
pašćivanju. Slobodan je u kući, slobodan je 
na ulici, slobodan _ je u crkvi. Slobodan je 
u svemu, slobodan je uvijek, slobodan je svagdje. No 
ako je čovjek samo materija, otkuda mu ta sloboda? 
Materija je ropkinja nužnih fizičkih zakona; ona je 
uklješćena njihovom nužnošću. Njezino se djelovanje 
kreće po zacrtanim putanjima, s kojih ne može skre- 
nuti ni desno ni lijevo, kao što strjelica bačena s lu- 
ka ne može skrenuti ni lijevo ni desno već mora 

pusta hrliti prema namjerenom cilju. Materija ne 
zna, šta je sloboda. 

Ako je s čovjekovom mišlju i voljom tako, onda 
za čovjeka nipošto ne možemo reći, da je najplemeni- 
tiji izdanak i najgenijalnije djelo materije, dosljedno, 
onda se i opet ne može reći, da je svega u svemiru 
počelo materija. 

Na početku smo postavili pitanje: Ovaj vidljivi 


svijet — ova rijeka fenomena, koja već milenijima 
teče — što je? Ovaj vidljivi svijet — ovo more feno- 
mena, koje nas odasvud opkoljuje — što je? Ovaj 


vidljivi svijet — ova priroda, koja je uvijek zanosila 
ljudska srca — što je? Izneseni razlozi govore, da on 
nije nužna i vječna materija, iz koje se je sve raz- 
vilo. 

SVEMIR NIJE BOŽANSTVO 


Kad bismo ovaj naš vidljivi svijet htjeli progla- 
siti nužnom i vječnom materijom, iz koje su se po- 
malo kroz korita stoljeća i tisućljeća oblikovala sva 
bića na zemlji uključivši amo i čovjeka, mi bismo 
digli proti sebi u prvom redu čovjeka, koji se ne mo- 
že odreći svoje transcendencije nad materijom; mi 
bismo proti sebi digli harmoniju svemira, koja svo- 
jom majkom priznaje samo inteligenciju; mi bismo 
proti sebi digli i samu materiju, koja svojom prom- 
jenljivošću ispovijeda, da nije nužno i vjećno biće. 
U tom smislu o tvrdnji, da je svemir samo nužna i 
vječna materija, primjećuje jedan kritik ovo: »Po 
toj tvrdnji materija, koja nema inteligencije, proizvo- 
di razmna djela; slijepa rađa harmoniju; puna slu- 
čajnosti pravi red; besvijesna oblikuje svijest; pod- 
vrgnuta nužnim zakonima ponaša se, kao da ima slo- 
bodnu volju; mwtva rađa dušu i život; bez razuma, 
bez utrobe i bez osjećaja stvara čudesa genija i ču- 
desa ljubavi«. . 

No ako svemir nije nužna materija, što je? 
Postoji, kažu panteisti, jedno vrhovno počelo, 

temelj svakog bića i svih stvari. Taj posljednji i naj- 
dublji temelj svakog postojanja jest neizmjeran. Iz 
njega je proizašlo sve, što se u carstvu prirode i 
duha nalazi i kreće. I taj se neizmjerni temelj svih 
bića naziva Bog. No taj neizmjerni temelj svih stvari 
nije biće, koje je živjelo prije stvaranja svijeta i ko- 
je je nad stvorenim svijetom; nije živo, svijesno, slo- 
bodno i osobno biće. Taj temelj svega jest neizmjer- 
no biće, koje se ne razlikuje od svijeta i od stvari, 
već koje je sa svijetom i sa stvarima istovjetno tako, 
da stvari nisu ništa drugo nego razna nužna mani- 
festacija, razna nužna lica, tog neizmjernog apsolut- 
nog bića. »Iz čaše cijelog svemira pjeni se božan- 
stvo«, kaže jedan sljedbenik ove nauke. A Goethe u 
svom Faustu stavlja u usta panteističkog Boga ove 
riječi: 

U struji žića, u buri djela 

Lelija me kob 

Krećem dolje, gore! 

Rađanje i grob, 

Vjekovito more 

Kretnja, mijena 

Žića ognjena, 

Za hučnim vremena razbojem 

Božanstvu živo ruho tkem. (1) 


I kao što nema razlike između neizmjernog bića 
i stvari, tako nema bitne, suštinske razlike između 
pojedinih stvari: Sve su jedno, sve su jedno neiz- 
mjerno biće; sve su Bog — pan theos. 

Predaleko bi nas odvelo nabrajanje raznih vrsta 
panteizma. Postoji od starih vremena panteizam In- 
dije, Egipta i Grčke, kao što od novijih vremena pos- 
toji nizozemski, njemački i francuski panteizam. Po- 
stoji panteizam osjećaja, panteizam mašte, panteizam 
razuma, kao što je i emanatistički, realistički i idealis- 
tički panteizam. Postoji subjektivni i objektivni pan 
teizam, koji se zove idealizam ili filozofija naravi, 

ili filozofija apsolutnoga. No svi na pitanje, što je 
svijet, složno odgovaraju: Svijet ili bolje mnoštvo 
bića, koje nas okružuje, jesu samo jedno neizmjerno 
biće, jesu Bog u svom vječnom i nužnom očitovanju, 
izvan kojeg svijeta Boga nema. 

Međutim što je s tom tvrdnjom? 

Reći, da postoji jedno apsolutno biće i nazivati 
to biće božanstvom, a poistovetiti ga s.ovim našim 
svijetm, našim materijalnim svijetom, zgusnuti ga u 
oblike materije, jednako je kao i ustvrditi, da nema 
Boga, već da je sve materija. Stoga panteizam tere- 
te svi oni razlozi, u ime kojih odbacujemo materiju 
kao pratemelj svega. Prema tome u zabacivanju pan- 
teizma možemo biti kraći, pogotovo ako se želimo 
malo zaustaviti na glavnom dokazu ove nauke. 

Ako je istina, što kaže panteizam, da su sve 
stvari međusobno istovetne, da su sve stvari samo 
jedno neizmjerno biće, onda je sva raznolikost stva- 
ri, koju mi u svom životu dnevice konstatiramo, sa- 
mo igra naše mašte, i onda su sve suprotnosti, koje 
otkrivamo među tim stvarima, samo naš pričin. Po 
panteizmu postoji samo jedno, samo isto; samo jed- 
no biće — Bog; samo jedno djelovanje — djelovanje 
Božje; samo jedan život — život Božji; samo jedna 
svijest — svijest Božja. Sve je Bog i Bog je sve. 
Doista je skroz naskroz panteističan prijekor pante- 
iste Schellinga uperen proti De Cartesu: »De Carte- 
sova tvrdnje »ja mislim« »ja postojim« postala je 
temeljna filozofska zabluda, veli Schelling, jer misao 
nije moja misao i egzistencija nije moja egzistencija, 
već je sve samo Božje«.(2) Međutim ne nanosimo Ji 
takvim poimanjem stvari našoj svijesti grubu povre- 
du? Na dnu naime ljudske svijesti nalazi se intimni 
osjećaj, da je naša životna monada oštro odijeljena 
od svih ostalih bića; da je naša osobnost zatvoreni 
krug života, odijeljen od svih ostalih živih krugova; 
da smo mi komad života ispreden od posve drugih 
niti nego što su ispredeni životi ostalih, ispunjen, 
posve drugim, sebi specifičnim životnim melodijama 

nego što su ispunjeni životi ostalih, ižarivan posve 
drugim težnjama nego što se drugi životi oko nas 
ižaruju; da je naš život nošen vjerom u ideale raz. 
lične od ideala drugih, da je oživljavan nadom svo- 
jih posebnih niansa i da gori plamenovima ljubavi u 
svom vlastitom spektru. Dapače, kad bismo i htjeli 
na pr. u časovima životnih pritisaka i životnih lomo- 
va napustiti svoj vlastiti ja i preseliti se sa svim 
svojim bićem u nekog drugog, nastojeći se osjećati 
nekim: drugim nego što jesmo, to nam ne samo ne 
ide za rukom, nego upravo tada osjećamo same sebe 
puno oštrije i neposrednije različnim od drugih — 
sebe opterećene neizdrživom težinom života, dok se 
drugi oko nas možda u obijesti vrzu. Tako nam svijet 
i u svome normalnome toku i u svojim napetostima 
svjedoči, da smo mi posve nešto drugo od ostalih, da 
se naše ja razlikuje od svih drugih ljudskih ja, od 
svih drugih živih bića, od svih drugih stvari, pa pre- 
ma tome, da ne može biti govora, da smo svi jedno 
te isto biće. I panteističko shvaćanje čovjeka valom, 
koji izranja iz dubina neizmjernoga, da opet potone 
u more neizmjernoga bića ili pješčanim brežuljkom, 
koji nanese pustinjski vjetar, da ga opet rasprši po 
bezutješnoj pustinji sveopćeg bitka, pripada carstvu 
fantazije, kao što i panteistička zamisao državnog 
apsolutizma pripada carstvu socijalnih apsurda. 


Ne, nismo svi jedno. Svaki je od nas autonomno 
kraljevstvo osobnosti, i svaka je stvar poput nas 
svoja zasebna jedinica. Pogotovo nisu sve stvari i 
sva bića božanstvo. Običan čovjek i genij, ta dva 
ekstrema roda ljudskoga, protestiraju proti toj tvrd- 
nji. Oni skupa traže osobnog, živog i djelotvornog 
Boga, različna od ovog svemira i od ovih materijal- 
nih stvari. Oni žele i traže Boga, koji je moćan, pra- 
vedan i dobar; Boga otkupitelja, oca i prijatelja; Bo- 
ga koji je čovjeku snaga, svjetlost i ljubav; Boga, 
koji pomaže jadnike, koji drži skupa s krepošću i 
koji kažnjava nepravdu; Boga, koji tješi ucviljene; 
Boga, koji ima samilosti sa žalošću i suzama siroma- 

ha; Boga, koji stužuje srca grješnika i veseli praved- 
nike; Boga, koga zazivamo u nevoljama i kome zah- 
valjujemo u blagostanju; Boga, koji blagosliva napor 
radnika, bdije nad obiteljima i zaštićuje narode; Bo- 
ga, kome u časovima svojih kušnja i čitava jedna na 
cija može kriknuti: Bože, spasi nam domovinu! A 
sve to nije Bog panteista, nije njihovo bezlično bo- 
žanstvo, što se »pjeni u čaši svemira«. (1) * 


Zapitamo li pak, kako se je došlo do toga, da se 
božanstvo poistoveti s našim svemirom, da se naš 
svemir okruni aureolom božanstva, onda dobivamo 
ovaj odgovor: Ako postoji neograničeno i neizmjer- 
no biće — a to biće postoji — onda osim njega ne 
može ništa drugo postojati, onda uz njega ne može 
postojati nijedno drugo biće. Zašto? Kad bi uz to 
neizmjerno biće postojalo još koje drugo, onda bi 
ova dva bića uzeta skupa sadržavala više bitka, više 
egzistencije, više savršenosti nego neizmjerno biće u 
zeto samo za se. U tom slučaju suma bitka, suma 
egzistencije, suma savršenosti ne bi bila u neograni- 
čenom i neizmjernom biću samome. A što to znači? 
To znači, da to biće ne bi imalo sav bitak, svu egzi- 
stenciju, svu savršenost, već bi ono imalo bitak, eg- 
zistenciju i savršenost samo u određenoj mjeri, u 
jednoj određenoj količini t.j. bilo bi ograničeno. Ako 
stoga hoćemo dopustiti, kažu panteisti, da postoji 
jedno neograničeno i neizmjerno biće — a to im rado 
dopuštamo — onda postoji samo to biće i nijedno 
osim njega. Zato kažemo, vele dalje, da je ovaj sve- 
mir, koji vidimo da postoji i sva bića na njemu, s 
kojima dolazimo u dodir, u stvari samo jedno jedino 
i to neizmjerno biće. 


To je dokazivanje istrglo mnogom duhu kormilo 
iz ruke i zakrenulo njim u panteističke vode. Među- 
tim panteisti zaboravljaju na jednu bitnu crtu našega 
svemira i svih-stvari, koje su na njemu tj. da se 
svemir s Bogom, tim neograničenim biećm, ne može 
zbrajati. A ne može se zbrajati naprosto zato, jer je 

sav bitak, sva egzistencija, sva savršenost svemira i 
svih stvari od Boga, proizašla iz dubine njegova bitka, 
iz punine njegove egzistencije i iz sjaja njegove savr- 
šenosti. Pa kao što ne možemo reći, da ima više po- 
ezije, više poetskog zanosa, više harmonije i više 
ritma na pr. skupa u Danteovoj duši i knjizi nje- 
gove Božanske komedije, iz koje se zrcali Danteova 
duša, nego li u Danteovoj duši samoj, isto tako ne 
možemo reći, da ima više bitka, više egzistencije i 
više savršenosti skupa u Bogu i svemiru nego u Bo- 
gu samome. Knjiga Božanske komedije ne nadodaje 
ni mrvu više poezije, harmonije i ritma poeziji, har- 
moniji i ritmu, koji nalazimo u Danteovom geniju, 
auktoru Božanske komedije. Tako ni svemir ne na- 
dodaje ni mrve više bitka, egzistencije i savršenosti 
bitku, egzistenciji i savršenosti, koju nalazimo u Bo- 
gu, autoru svemira. Tako sav svemir postavljen pred 
Boga ne može biti uzet u račun; on je pred Bogom 
kao ništa.Pravo veli psalmista zbacivši sa sebe teret 
panteističke misli: »Et substantia mea tamquam 
nihilum ante te — Život moj je kao ništa pred to- 
bom« (Ps 38,6). I sv. Augustin dodirujući temelje na- 
šega bića smiruje nam dušu pred panteisičkim alar- 
mom tihim riječima: »Ako budeš bez Boga, bit ćeš 
manji; ako budeš s Bogom, Bog ne će biti veći. Nije 
s tobom on veći; nego si ti bez njega manji«. 

Kad je tome tako, onda ne vidimo, zašto uz neo- 
graničeno biće t.j. Boga ne bi moglo postojati drugo 
biće kao tvorevina Božja. 

Ovaj naš vidljivi svijet — ta rijeka fenomena, ko- 
ja već milenijima teče — što je? 

Ovaj naš vidljivi svijet — to more fenomena, ko- 
je nas odasvud opkoljuje — što je? 

Božanstvo sigurno nije! 

SVIJET JE STVOREN 


Panteizam, koji božanstvo poistovetuje s ovim 
vidljivim svijetom, problem svijeta ne rješava, već 
ga još više zapliće. Ako svijet treba shvatiti božan- 
stvom, onda sva kaleidoskopska raznolikost bića i 
stvari, koje napučuju svemir, jest utvara. Utvara je, 
da postoji čovjek, biće i sadržajem i vrijednošću raz- 
lično od svih ostalih bića na zemlji. Utvara je, da 
postoje živa bića i sadržajem i načinom egzistiranja 
različna od mrtvih stvari. Utvara je, da postoje mrt- 
ve stvari svojom nutarnjom gradnjom i svojim ulo- 
gama različne jedna od drugih. Naprotiv, sve je samo 
jedno, sve je samo jedno neograničeno biće, sve je 
samo božanstvo. K tome, ako svijet treba shvatiti 
božanstvom, onda je sve što čovjek radi, dapače i, 
sve što životinja radi, jednako božansko i jednako 
savršeno; ništa se ne može kuditi, ni jedno više hva- 
liti od drugoga.-Utvara je govoriti o kreposti ovoga 
i zloći onoga; utvara je govoriti o pravnom poretku; 
utvara je govoriti o etici. Dobročinstvo i zločin, prav- 


17 


da i nepravda, zlo i dobro, koje se očituje u svijetu, 
jednako je božansko. Stoga panteističko rješenje 
problema svijeta jest nesretno rješenje, i svako do- 
ba, koje se orijentira prema smjernicama panteizma, 
jest također nesretno doba, osuđeno da živi u razu- 
larenom kaosu. 


Ako pak svijet nije božanstvo, kako se onda Bog 
i svijet jedan prema odrugom odnosi? — Ako svijet 
nije božanstvo t.j. ako nije nužno i vječno biće, ako 
nije neograničeno i apsolutno biće, koje bi bilo spo- 
sobno po sebi samome opstojati, onda on nužno izis- 
kuje nekog drugog za svog autora, onda on iziškuje 
Boga za svog autora. I doista, jasne crte svijeta, ko- 
je govore, da je on postao, da je zapravo u nepresta- 
nom nastajanju, crte, koje odaju njegovu ovisnost i 
podređenost kao i sve ostale linije njegova obličja 
neodoljivo čovjeka upućuju na gospodara svijeta, na 
davaoca i upravljača njegovih titanskih snaga. Har- 
monija svemira, puna ritma i proporcija, sa svojim 
veličanstvenim prizorima, kojima stupa pred čovje- 
ka, ukazuju se kao vidljivi potezi izvanredno mudrog 
i profinjenog duha, koji cijeli svemir, tu neizbrojivu 
vojsku najrazličitijih bića, drži u vlasti prema za- 
misli svoga genija. IT kad duša jednom shvati, kako 
ovaj gospodar svemira mora biti neograničeno savr- 
šen, neograničeno bogat, neograničeno moćan i jak, 
njoj postaje jasno, da je samo on i nitko drugi mo- 
gao. ovom svemiru darovati opstojnost. Ako je naime 
on savršena, nužna i čitava stvarnost, biće u neogra- 
ničenoj punini, onda se izvan njega mora prostirati 
samo ništa: no ako ipak osim njega postoji nešto, 
onda to mora biti na neki način smješteno u njemu 
i o njemu skroz naskroz ovisno. Kad nam stoga iz 
objave s ustiju samoga Boga dolazi glas, da je on 
stvorio nebo i zemlju, onda nam ta riječ Božja izriče 
zapravo našu vlastitu misao. Ona savršeno odgovara 
našemu dojmu, koji se u nama spontano rađa, čim 
bacimo prvi pogled na svijet; dojmu, da ovaj svijet 
nije ništa drugo nego putokaz prema onome, od ko- 

: e o... da nije ništa drugo do stvorenje Bož- 

: No uza sve to poklapanje svetopisamskog izvješ- 
taja o stvaranju svijeta i našega zaključivanja, ako i- 
mamo pred očima zamršeno klupko ljudske misli o 
postanku svijeta, onda možemo reći, da je Mojsijev 
Izvještaj ipak pun pouke za nas, ili kao što je rekao 
Jean Paul: »Prvi list Mojsijeve praobjave zamašniji. 
je nego svi folijanti Prirodoznanaca i filozofa«. I <. 
se zna, da je pojam stvaranja svijeta ostao nepoznat 
grčko - rimskoj starini, kako nas uvjeravaju povjes- 
nici filozofije, kao i svim starim mitologijama, onda 
s pravom početak knjige o postanku svijeta možemo 
smatrati revolucijom u religiozno - filozofskom svi- 
jetu. »Zamašitost tih Mojsijevih nekoliko riječi mi 
naravno ne primjećujemo neposredno, upozorava nas 
Pismoznanac Haneberg, jer smo već od mladosti na 
njih upozoreni i već od ranih dana navikli preko 
njih gledati svijet. Ali ako se sjetimo poganskih 
predodžaba O postanku svijeta, koje su prije ai 
poslije Mojsija kružile po Egiptu, Feniciji i Babiloni- 
ji, a kojih nam još i danas blijedu sliku pružaju mi- 
tologije primitivnih naroda, tada vidimo jasno, kak- 
va je zamašitost Mojsijeve nauke o Bogu i svijetu. 2 
Strah pred slijepom silom slučaja, pred čovjeku ne- 
sklonom materijom, strah, koji je kao mora pritis- 
kao poganstvo, Mojsijevom je naukom raspršen. Čo- 
vjek gleda slobodno dišući na početak svemira, jer 
sivaralac svijeta jest osobni, svemoćni, živi i slobod- 
ni Bog«. (2) 


Bog je, dakle, i prema razumu i prema objavi 
stvorio svijet. Ali što zapravo znači stvoriti? To nam 
ne zna nitko pravo reći. Kad kažemo: stvoriti znači 
nešto iz ništa proizvesti, onda doduše dajemo defi- 
niciju stvaranja, ali ga ne obuhvaćamo misaono u 
svoj njegovoj dubini. Smeta nas pri tome svagdanje 
iskustvo. Mi naime vidimo, kako u Prirodi nastaju 


"nova gibanja i novi oblici, i ništa više. Atom veže uza 


se atom, zvijezda povlači za sobom drugu zvijezdu, 

živo biće rađa drugo živo biće, čovjek spaja elemente, 
sakuplja prirodne energije, transformira ih i stavlja 
sebi u službu, iz grubog i oporog materijala stvara 
umjetnine u bezbroj kombinacija očitujući tako plod. 
nost svoga genija. Ali ne zaboravite, da sve te sile, 
prije nego se uposle, imaju oko česa će se uposliti. 
Atom, što ga veže drugi atom, jest nešto; zvijezda, 
koju za sobom povlači druga zvijezda, jest nešto; ži- 
votna klica, s kojom započinje rađanje, jest nešto; 
elemenat, koji čovjek najrazličitije oblikuje, jest neš- 
to. Maknite pak ovo nešto i stavite ništa pred naj- 
jaču snagu u prirodi, pred svu ako hoćete koncen- 
triranu snagu svemira, vi ćete dobiti odgovor: Ne 
mogu ništa učiniti. (3) Očekivali bismo stoga, da će 
to ništa sterilizirati i Božju djelatnu plodnost, da će 
to ništa sputati i Božje energije. Međutim Bog pred 
tim ništavilom ima slobodne ruke. Ne kao da bi iz 
tog ništavila mogao oblikovati nešto, jer bi to bio 
apsurd — ex nihilo nihil fit: —, već tako, da snagom 
svoje volje može postaviti u opstojnost nešto, što 
prije nije nikako postojalo, pa je prema tome u redu 
opstojnosti bilo apsolutno ništa. Dixit et facta sunt - 
Reče i postade, glasi cjelokupni historijat stvaranja. 

Ali, kako je to moguće? 

A zašto ne bi bilo moguće? 

Ako mi ljudi možemo napraviti kuću, koja prije 
nije bila, zašto Bog ne može napraviti kamenje za zi- 
danje, koje prije nije bilo? Ako mi ljudi možemo 
iz mramora izvesti jedan veličanstven kip, koji prije 
nije bio, zašto Bog ne bi mogao proizvesti blok mra- 
mora, koji prije nije bio? Ako mi ljudi možemo iz 
zemljina blaga konstruirati tolike tehničke objekte, 
kojih prije nije bilo, zašto Bog ne bi mogao fabrici- 
rati zemlju i njezino blago, koje prije nije bilo? Rek- 
nete li mi, da je golema razlika između gradnje kuće 
i stvaranja građevnog materijala, između kiparenja i 
stvaranja bloka mramora, između tehničkog kon: 
struiranja i stvaranja zemlje s njezinim bogatstvom, 
ja ću vam odgovoriti, da je isto tako golema razlika 

između čovjeka i Boga, tog ograničenog i tog neo- 
graničenog bića. I ušto bi Bog bio Bog, kad bi njego- 
va snaga dopirala do istih onih granica, do kojih do- 
pire i naša snaga. Zašto mi ne možemo stvarati?- Ne 
zato, jer je stvaranje nemoguće, već zato, jer nema- 
mo stvaralačke snage. Između apsolutnog ništa i jed. 
nog jedincatog atoma stoji neizmjerna provalija, oni 
su međusobom neizmjerno razdaljeni. Stoga ko ne- 
ma talenta neizmjerne snage, taj u proizvodnji jed- 
nog jedincatog atoma iz ničesa ne može igrati nikak. 
ve uloge, kao što ni onaj, koji nema talenta za sli- 
kanje, ne može naslikati ni jedne jedine slike. Za 
Boga pak, koji posjeduje talenat neizmjerne snage, 
jer je neograničeno biće, to proizvođenje ne predstav- 
lja nikakav problem. Pa kako može proizvesti iz ni- 
česa jedan atom, tako može i drugi, a to u konačnom 
posljetku znači, da može stvarati, što hoće i koliko 
hoće, kao što i onaj, koji ima talenat za slikanje, mo- 
že slikati, koliko hoće. 


No, da li smo time razjasnili, što je stvaranje. 
Nipošto! Ono će za nas biti uvijek misterij. Kako 


Bog, ne komadajući se, ne djeleći se, već pridržava 


jući sav obujam svoje egzistencije sebi, postavlja u 
ništavilo, koje vlada izvan njega, jedno biće iz niče- 
sa uzeto — za nas će ostati uvijek tajna. ' 


Ali što zato? Zgodno primjećuje o postanku svi- 
jeta filozof Balmes: » Postanak svijeta krije u sebi 
nešto, što se u toku običnog zbivanja nikako ne na- 
lazi. Priklonili se vi kojemu god sistemu, priklonili se 
vi Bogu ili kaosu, Mojsijevoj povijesti ili kakvoj pripo- 
vijesti, razumu ili fantaziji, to ništa ne mijenja na  stva- 
ri. Problem postanka svijeta stoji u tome, da niti  egzis- 
tencije stvari niti njihova poreika ne možemo shva- 
titi, ako ne dopustimo, da je bilo nešto neobinčo na 
njihovu početku«. A mi možemo reći: Ako treba neš- 
to neobično staviti na'početak svih stvari, onda ra- 
dije tamo stavljamo misterij stvaranja, u kojem mis- 
teriju ne vidimo nikakva protivurječja, nego koju 

drugu filozofsku zamisao, koja je logički neprihvat- 
ljiva. 

Ovo pak stavljanje misterija stvaranja na poče- 
tak svih stvari za nas kršćane ima ne samo teoret- 
sku već i praktičku važnost. Mi stavljajući misterij 
stvaranja na početak svih stvari ne dajemo sa- 
mo rješenje filozofskog problema o postanku i biti 
svemira, nego također postavljamo nepokolebivu ba- 
zu našem životnom predanju Bogu. Ako naime Bog 
s tolikom snagom, s tolikim gospodstvom, s tolikom 


vlašću i s tolikim veličanstvom. stoji nad ponorom _ 


ništavila, da iz njega samo jednim činom svoje volje 
može izvući bezbrojne svjetove, onda naše pouzdanje 
u nj ne mogu slomiti sve stvorene sile okrenute pro- 
tiv nas, jer je Bog neisporedivo jači od svih njih 
skupa; onda naše pouzdanje u nj može ići sve do 
granica života ne bojeći se, da će nas crni orkani 
smrti iščupati iz njegove desnice. Ta neisporediva Bož- 
ja jakost hrabrila je na arenama, na lomačama, na 
križevima, na vješalima sve Božje mučenike, koji su 
bili duboko uvjereni, da je Bog jači od konopaca nji- 
hovih vješala, jači od greda njihovih križeva, jači od 
vatre njihovih lomača, jači od razbješnjelih životinja 
s njihovih arena. 


Jednoga je dana u doba Makabejaca jedna majka 
gledajući svojih sedam sinova kako mučenički umi- 
ru za Gospodina ovako svojoj djeci govorila: »Ne 
znam kako ste nastali u mojoj utrobi, jer nisam vam 
ja darovala ni duh ni život, niti vam tkivo složila. 
Zato će vam Stvoritelj svijeta, koji je sazdao ljudski 
rod i koji svemu dade početak, milosrdno vratiti i 
duh i život, jer vi sad ne marite za se iz ljubavi pre- 
ma njegovim zakonima« (2Mak 7,22-23). A najmlađem 
je govorila: »Molim te, dijete, pogledaj nebo i zem- 
lju i sve što je na njima, i znaj da je sve to Bog na- 
činio ni od čega, i da je tako nastao i ljudski rod. Ne 
boj se toga krvnika, nego budi dostojan svoje braće i 
prihvati smrt, da te s tvojom braćom u vrijeme mi 
losti opet nađem!« (2Mak 7,28-29). 

ae. 


Da, majka Makabejka ima pravo. Vjera u stvara- 


onje svijeta ide paralelno s nepokolebivim pouzda- 


njem u Bcga sve do mučeničkog predanja. I jedino u 
pratnji tog nepokolebivog pouzdanja u Boga smije- 
mo izvinuti glas svoga Creda: Vjerujem u Boga Oca 
svemogućega, Stvoritelja neba i zemlje. Bez toga i 
takova pouzdanja našoj bi vjeri u stvaranje nešto 
osjetljivo manjkalo. 

SVIJET PROMATRAN KAO STVORENJE 


Pravu riječ izgovoriti o svijetu i svemiru znači 
izgovoriti riječ »stvorenje«. Svijet je Božji produkt, 
svijet je rezultat Božje akcije, svijet je Božje djelo 
— to je bit svijeta, to je on u svojoj jezgri. I kad 
bi znali do sitnica sve zakone svemira, koji uprav- 
ljaju njegovim cjelokupnim razvitkom; kad bi bili 
uvedeni u sve njegove tajne; kad bi znali eksploati- 
rati i posljednji gram njegova blaga; kad bi naše 
oči ispile i posljednju iskru njegove ljepote, a ne bi 
znali za ovu njegovu temeljnu karakteristiku, naša 
bi spoznaja o njemu uza svu svoju opsežnost još 
uvijek bila veoma površinska, jer bi joj falio bitni 
pogled na svijet, bez kojeg o dubinskoj spoznaji svi- 
jeta ne može biti ni govora. 

Svijet je djelo Božje! 

Što ta riječ u sebi krije? (1) 

1. Otkad poznajemo čovjeka, poznajemo ga ruka- 
ma na poslu. Čovjek je obradio zemlju i zasadio je 

plemenitim kulturama; rijeke je presvodio mostovi- 
ma; po zemlji je rasprosto mrežu cesta i puteva; iz- 
gradio je gradove i sela. Plod su njegovih ruku tisu- 
će stvari, koje je načinio za svoju upotrebu: od stoli- 
ce, na kojoj sjedi u mirnoj sobi do zrakoplova, kojim 
nemirno kruži nebom; od igle, kojom šiva sebi o- 
dijelo do mašina, kojima obrađuje zemlju; od čaše 
na stolu do nebodera u svojim gradovima. Muzeji su 
puni primjeraka njegovih rukotvorina, biblioteke kr- 
cate njegovim knjigama i galerije vrve njegovim um- 
jetninama. 

A sva ta djela čovjekova — što su? 

Ništa drugo nego čovjekova snaga, čovjekova 
moć produljena i uobličena izvan čovjeka na najrazli- 
čitije načine i kroz najrazličitije oblike. Ona su neš- 
to, što je izišlo iz čovjeka, što se je od njega otrg- 
nulo, pa stoga nešto, što je različito od njega, nešto 
novo uz njega. Ali u isti mah ona su nešto, što niti 
može postojati niti se može zamisliti bez čovjeka pa 
stoga nešto, što je usko povezano s njim; tako usko 
povezano, da možemo reći: Djelo čovjekovo — to je 
sam čovjek, to je nešto, što je puno čovjeka. Iz te 
dvije crte svakog ljudskog djela: njegova različitost 
od čovjeka i u isti mah njegova povezanost s njim, 
odrazuju se i na svijetu, tom Božjem djelu. Svijet 
po jednoj strani nije Božji doživljaj, nije jedna kom- 
ponenta Božjeg života, već se nalazi izvan kruga bo- 
žanstva, dobro odlučen i različan od Boga; po drugoj 
strani on ne stoji uz Boga slobodan niti se prema 
Bogu odnosi indiferentno, već je najintimnijim ve- 
zama povezan s Bogom kao spužva s oceanom, sav 
je pun Boga — svoga autora. 


2. Svijet je pun Boga. Svaka čista i dobra duša 
slatkoćom svoje ljepote i nježnošću svojih crta sjeća 
na Boga, te je svojom dobrotom i čistoćom otkrive- 
nje Božjega bića: U svakom djetetu vrije Božja sr- 
dačna životna radost, koja je u onom malenom ti- 
jelu postala vidljivom i opipljivom. Kroz svako oko 
gleda i promatra njegov um. Sav fini, ali golemi rad 

biljnoga carstva njegov je. On se je izdigao u sive 
masive vrhunaca, spustio u duboke doline i razlio 
oceanskim teritorijima. Svjetlo munje, što zna sinuti 
pred našim očima, i zvuk groma, što zna doprijeti. 
do našega uha, nije ona titanska energija, koja para 
oblake, ali ipak ta je energija i u tom svjetlu i u 
iom zvuku, jer je ta svjetlost i taj zvuk njezin uči- 
nak, njezino djelo. Tako je ovaj svijet Božje sijeva- 
nje, Božja grmljavina. Tako on grmi, tako on sijeva, 
tako on sjaji. Njegova nevidljivost obučena je stva- 
ranjem svijeta u vidljivo odijelo. I kada predstav- 
ljamo svijet i Boga, onda ne moramo među njima 
zamišljati neki prostor, jer je sav svemir ispunjen 
Bogom i prožet Bogom kao spužva morem, u kojem 
se nalazi. . 


No uza svu tu beskrajnu blizinu Boga i svijeta, 
taj je beskrajno udaljen od Boga i oštro od njega 
odlučen. On je nešto, što ne mora biti, dok Bog ne 
može ne biti. On je nešto u vremenu, dok je Bog ođ 
vječnosti. On je uokviren granicama, dok je Bog 
beskrajan. On je jedna ostvarena misao, dok je Bog 
sama misao. On je pun mrtvila i ukočenosti. Na naj- 
većem dijelu njegovih golemih prostora vlada smrt, 
dok je Bog sam život. On se vječno gasi i nestaje ga, 
dok Bog neprestano traje nesmanjenim žarom svoje 
egzistencije. 

3. Tako, ukoliko svijet nije Bog, već je od njega 
različan, on je od njega daleko otisnut. Ali opet, u- 
koliko je nešto, što je Bog podigao iz ništavila, on 
slavi slavlje nad ništavilom i nalazi se u istoj sferi 
stvarnosti, u kojoj se nalazi Bog, njegov uzrok, na: 
lazi se blizu Boga, tog prvog pobjednika ništavila. 
Svijet je dakle podržavan dvjema protivnim struja- 
ma. Jedna, t.j. različitost od Boga, vuče ga od Boga 
u beskrajne daljine; druga, t.j. njegova egzistencija, 
koju je primio od Boga, povlači ga iz bezdana ništa- 
vila prema Bogu i smješta ga u nj. Svijet promatran 
s ruba ništavila izgleda, da je veoma blizu Bogu, čini 
se gotovo jednak Bogu. Isti taj svijet gledan s vr 

hunaca božanstva nazrijeva se u beskrajnim daljina: 
ma i dubinama sav ovijen mrakom. On je polusvjet- 
lo, što nastaje pri susretu svjetla božanstva i tame 
ništavila; on je točka među dva beskrajna pola, po- 
zitivnog: Boga i negativnog: ništavila. 

4. Tako, ukoliko svijet nije Bog, već različan od 
njega, on ima u sebi nešto nebožansko, nešto, što ga 
vuče prema dolje, jer uspoređen s Bogom on je si- 
ćušan i siromašan, mračan i oskudan. I kad bi uz 
naš svemir postojali još bezbrojni svjetovi, kad bi 
uz naša nebesa bilo u pogonu još milijarde drugih 
nebesa, svi bi oni ipak bili daleko, daleko ispod Bo- 
ga, kao što su vatre upaljene na zemlji daleko, dale- 
ko ispod zvijezda. Otuda naš duh, naša duša, koja 
čezne po svojoj naravi za Bogom, tim neograničenim 
bićem, često osjeća sve oko sebe malenim, uskim i 
nezadovoljavajućim. Uza svu prostranost svemir nam 
je tijesan kao mrtvačka škrinja. Uza svu svjetlost 
sunca i zvijezda blijed nam je kao večernji suton. U- 
za svu veličinu malen nam je kao dječja igračka. U- 
za sav svoj sjaj pravi nam je prosjak. 

Ali ukoliko je svijet bliz Bogu, utoliko ima u 
sebi nešto božansko. On je trag Božji, jer je iz nje- 
ga proizašao. On je iz Boga iskočio, kao što iskre 
skaču iz vatrenog mora. Stoga u njemu ima nešto 
od vatrenog žara božanstva, ima kap Božjeg žarkog 
života. 

5. Tako, ukoliko je svijet bliz Bogu, on je defi- 
nitivan i apsolutan. Mogu u svemiru izumrijeti fi- 
zičke i kemijske promjene; svemirske napetosti, koje 
u njemu stvaraju neprestane pokrete, mogu izdu- 
šiti; svemirsko svjetlo može potamjeti; svemirski 
glasovi mogu zamuknuti, ali svemirska jezgra, sama 
materija ne će se više nikada vratiti u ništavilo. Ono 
što je jednom dignuto iz ništavila i smješteno uz Bo- 
ga, ono s Bogom ostaje definitivno združeno, ono uži- 
va garantiranu egzistenciju, kao što je i Božja egzi- 
stencija zagarantirana. Pa stoga iako svemir doživi 
svoju konačnu katastrofu i agoniju razaranja na sud- 


27 


i 
nji dan, on će uskoro doživjeti svoje uskrsnuće, svo- 
ju preobrazbu. 

Ali ukoliko je svijet daleko od Boga, na njemu 
nema ništa definitivno. Sve je u nastajanju, sve je u 
tijeku, sve je na prolazu, sve se žuri k većem, k ide- 
alnijem, k savršenijem, sve bježi što dalje od ništa- 
vila prema izvoru egzistencije, prema Bogu. I ova 


težnja svih stvorova za savršenijom, za punijom eg- ' 


zistencijom stavlja stvorenja u neprestani nemir i 
neprestani pokret tako, da svemir nije ništa drugo 
do velika seoba k Bogu, koja traje sve od tamo ot- 
kada se je svemir pojavio nad bezdanom ništavila i 
otkad je započelo njegovo usavršavanje. Neko domo- 
* tužje t.j. želja za domovinom, iz koje je svemiru doš- 
la egzistencija, nalazi se na njegovu dnu i u svim 
njegovim vlatima. 
Iz svega ovoga što je kazano o svemiru kao Bož- 
jem djelu nadaje nam se kao sam od sebe položaj 
nas ljudi u tom svemiru. 


Ako se domotužje nalazi na dnu svemira, ono se 
u prvom redu nalazi na dnu ljudskog srca. Ako sve- 
mir teži za punijom i savršenijom egzistencijom, on- 
da on to u prvom redu čini u čovjeku i po čovjeku. 
Taj stoji na čelu goleme seobe stvorenja k Bogu. 
To je njegova kozmička uloga, koju izvršuje svojim 
djelovanjem na zemlju. Za tim ide njegovo dotjeri- 
vanje zemljina kruga, za tim ide njegovo raznovrs- 
no dotjerivanje materije, za tim ide njegova tehnika 
uopće. Sva ljudska energija, koju je čovječanstvo u- 
ložilo u zemlju i koju će još uložiti, energija duha i 
tijela, ide za tim, da zemlju usavrši i tako je što više 
odgura od ništavila i približi k Bogu te je što više 
očisti od nebožanskoga i učini što više božanskom. 
Tako čovjek postaje Božjim sudionikom u djelu 
stvaranja, njegov pomoćnik i nastavljač. Pa ako je 
nešto božansko svemir izvući iz bezdana ništavila, on- 
da moramo reći, da je također božansko taj isti sve- 
mir pomicati od ništavila k izvoru egzistencije. Sto- 
ga homo faber, što je čovjek uvijek bio i što je da- 

nas na poseban način, jest božansko zvanje. Drago 
nam je to uočiti i to naglasiti, da uzmognemo pred 
vjernicima smjelo i bez škrupula, i pred nevjernici- 
ma otvoreno i bez okolišanja reći, da današnji pot- 
hvati tehnike u svijetu nose na sebi pečat božansko- 
ga. I stavljati nepovjerenje u čovjekov pothvat da u- 
savrši prirodu, značilo bi nepovjerenje prema Bogu, 
koji je po stvaranju kuglu zemaljsku stavio pred 
čovjeka, da je gura bliže k njemu, značilo bi ne shva- 
titi i zanemariti temeljnu težnju svakoga stvorenja, 
da bude što bliže Bogu, najsavršenijem biću. Jedino 
što možemo u sebi legitimno gojiti jest bojazan, da 
se čovjek tim božanskim djelom ne opije i ne počne 
sebe smatrati bogom prirode, bogom, čija se konač- 
na riječ još nije čula u svemiru. Čovjek naime uvijek 
mora biti svjestan, da on, pa i u rasponu svih svo- 
jih energija i posred svih svojih velikih dostignuća, 
nije stvaralac, već pomagač Stvoritelja, ne Majstor, : 
već njegov šegrt. Ta svijest današnjem čovjeku fali, i 
to je ono, što čovjeka vjernika u današnjem napret- 
ku straši, a ne tehnički napredak kao takav, jer nje- 
ga priželjkuje svako stvorenje. 

BOG JE SVRHA SVIJETA 


Kad sc pristupa k poslu i započinje raditi, stav. 
lja se pred oči svrha namjeravanom djelovanju. To je 
zakon svakog inteligentnog bića, Stoga je nemoguće 
zamisliti, da je onaj, koji je sama inteligencija, pri- 
stupio najeminentnijem djelu, djelu stvaranja, zave- 
zanih očiju ne znajući, zašto stvara i što želi stva- 
ranjem postići. Bog je, dakle, taj gigant iz dubina 
vječnosti, dok je izvodio svijet iz ništavila, imao pred 
sobom određeni cilj te svoje akcije. 

Pokazati taj cilj, a po njemu smisao i određenje 
našeg vlastitog života, svrha je ove konferencije. 

Što znači stvarati, ne znamo. Ali kada se stvara, 
znamo jako dobro. 

Čovjek stvara u sreći i u ljubavi. Stvaralački ča- 
sovi jesu časovi sreće. Svako veliko djelo začeto je 
u zanosu duše. A ako su remekdjela velikih majstora 
bila katkada poškropljena suzama, to je bilo zato, 
jer tijelo nije moglo izdržati bujice zanosa, koji je 
navirao iz duše. Časovi duševne naoblake, časovi nu- 

tarnje sivoće i sjete čine nas gluhim i tjeraju u sa- 
moću, prekidaju kontakte s drugim dušama i vode 
nas k jezgri vlastite duše u što dublju osamljenost. 
Sreća i radost naprotiv šire srce, rastvaraju vrata bi- 
ća i traže, da se preliju u drugoga. I kad čovjek ne- 
ma prijatelja ili pouzdanika, kojima bi svoju sreću 
povjerio, on ih stvara, on se obraća neživim bićima, 
htio bi ih oživjeti, da s njima uzmogne razgovarati 
O svojoj sreći. »Sjećaj se, jezerol... Jezero! Šutljive 
litice! Pećino! Tamna šumo! Vi, koje vrijeme štedi 
ili se možete pomladiti, sačuvajte od ove noći, sa- 
čuvaj, lijepa prirodo, barem uspomenu na nju«. Ta- 
ko nagovara pjesnik prirodu u časovima svoga ushi- 
ia. A ovo nije poezija već stvarnost, jer sve oko čov- 
jeka, kad je sretan, dobiva život. Tad se čovjek 0os- 
jeća sposobnim svjetove stvarati. 


Pa ako je ljudsko srce slaba slika Božjega srca 
i ako su majstorska djela čovjeka tanke sjene onog 
majstorskog djela, koje se zove stvaranje svijeta, 
onda moramo zaključiti, da je Bog stvorio svijet 
u zanosu sreće. Tako su svemir i sva bića na njemu 
djeca ne tragike, ne kaosa, ne nemirnog traženja iz 
bezizlazne situacije, ne djeca jednog nesretnog rje- 
šenja, već djeca sreinih dana, potomci blaženstva i 
sreće određeni da budu nosioci tog blaženstva i sre- 
će, kao što je svako dijete određeno da bude nosilac 
života svojih roditelja. 

A što je Boga potaklo da u zanosu svoje sreće 
stvori ovaj naš svijet? 

Ako promotrimo bolje ciljeve naših užurbanih 
akcija, ako proanaliziramo grčevita izvođenja naših 
planova, onih sitnih svakodenvenih kao i onih veli- 
kih godišnjih, ili možda životnih, onda ćemo primije- 
titi, da naše akcije nisu ništa drugo nego lov na 
stvari, koje nam fale, trka za nečim, što nam manjka. 
Zašto radimo? Da se domognemo nekog dobra, kojeg 
nemamo, nemamo mira, dok ga se ne domognemo. 
Siromaštvo i oskudica našega bića — to su principi, 
koji nas tjeraju na posao. Sanirati naše siromaštvo 


81 





puk 


i doskočiti našoj oskudici — to su ciljevi našega dje- 
lovanja. Ti i takovi principi zaposlenja, ti i takvi ci- 
ljevi djelovanja kod Boga uopće ne mogu doći u ob- 
zir. Njemu ništa ne fali, on posjeduje sve, jer ima 
čitavu egzistenciju. Stoga ako želi raditi, onda to 
može, ne da sebi što priskrbi, već da od svoga podi- 
jeli te tim dijeljenjem podigne remek-djela, iz kojih 
će se on zrcaliti, koja će biti dionici njegove savrše- 
nosti i njegove sreće, koja će ga hvaliti i slaviti kao 
svog autora. Da ugleda u titanskim snagama sve- 
mira odraz svoje svemogućnosti; da ugleda u har- 
moniji svemira iskru svoje ljepote; da ugleda u veli- 
kom valu života, koji će zavaljati zemljom, bljesak 


. svoga vlastitog života; jednom riječju da ugleda na 


ekranu ništavila svoju vlastitu sliku — to je jedini 
Cilj, koji je mogao pri stvaranju sebi postaviti. Da 
uživa gledajući, kako topli žar njegove ljubavi stru- 
ji grudima njegovih stvorova; da uživa videći biser 
sreće t.j. dio svoje vlastite sreće u školjkama njiho- 
vih sradaca — to je sve, za čim je kod stvaranja svi- 
jeta mogao ići. Da primi riječi blagoslova za iskaza- 
ni dar egzistencije preko usta milijarda svojih ra- 
zumnih stvorova, da primi njihovo divljenje, njihov 
poklon i njihovu hvalu za sva svoja slavna djela — 
to je jedino, što je pri stvaranju mogao htjeti pos- 
tići. I kada sv. Pismo kaže: Omnia propter se ipsum 
operatus est Deus — Bog je sve radi sebe načinio, 
onda pri tome ne misli ni na što drugo nego na to 
svoje uživanje i na tu svoju slavu, koja grmi cijelim 
svemirom, a koju čovjek kao veliki liturg kozmosa 
po svojim rukama treba da upravlja prema njemu. 


Protivnici ove svetopisamske misli, i ujedno mis- 
li zdravog razuma, znaju nam dobaciti: Ako. je Bož- 
ji cilj pri stvaranju bio njegov vlastiti užitak, da 
kroz stvorena bića objavi izvan sebe svoje vlastito 
biće i zasićenje njegove težnje, da od stvorova čuje 
hvalu i primi slavu, onda Bog kod stvaranja svijeta 
nije ni za čim drugim išao nego za vlastitim užitkom 
i za dobivanjem publike, koja će mu pljeskati. (1) 

Lako nam je Boga uzeti u obranu proti tim os- 
vadama. 

Istina je, Bog uživa u objavljivanju samoga se- 
be kroz stvorena bića, ali ne Bog, već stvorenje pri- 
ma sve dobro te objave, jer bi bez nje kroz svu vječ- 
nost čamilo u ponorima ništavila. Istina je, Bog tra- 
ži i ide pri stvaranju za svojom hvalom i slavom, 
ali ta njegova hvala i slava ne bi bila nikakva, da 
nije dobro ono, što je stvorio, da svorenje u sebi ni- 
je velika i vrijedna stvar i da nije dar posve nezain- 
ieresirane ljubavi. Svet je, dakle, i pravedan Bog u 
svom cilju, koji je imao kod stvaranja. 

1 dok nam taj Božji cilj lebdi pred očima, kako 
bi mogli mimoići pitanje našeg vlastitog određenja 
i smisla naše vlastite opstojnosti, jer je taj smisao 
i to određenje u najužoj vezi s ovim Božjim ciljem. 


Ako je Božji cilj stvaranjem svoje vlastito biće, 
svoj vlastiti život u neku ruku razliti po stvorenom 
svemiru, preliti u stvorena bića, onda najdublji smi- 
sao toga svemira, pogotovo čovjeka, toga najodlični- 
jeg predstavnika svemira, može biti jedino taj, da 
bude nosilac tog Božjeg bića i života. I ako nam se 
čovjek kod svoga rađanja ukazuje kao nesavršeno 
biće, kao neugledni i nerazvijeni dijelak Božjega ži- 
vota, onda se njegovo usavršavanje tokom godina 
ne može ni u čemu drugom sastojati nego u tome, da 
po intimnoj vezi s Bogom prikuplja što više Boga 
u se. Svako drugo njegovo djelovanje jest ilegitimno 
i lišeno svakog temelja. Jer jedna stvar, koja nema 
druge biti i ne posjeduje ništa drugo nego ono što 
je primila od svoga uzorka, kao što je to čovjekov 
slučaj, može se nadati punini svoje savršenosti: jedi- 
no u času, kada po što tješnjem sjedinjenju sa svo- 
jim uzrokom izrazi što veću sličnost s njime. Zato 
sve stvari oko nas teže prema svome uzroku. Ta, 
ne gravitira li zemlja prema suncu, od koga se je 
otrgnula? Ne gravitiraju li atomske čestice prema 
centru, od kojega su dobile kretanje? Ne gravitira 
li cvijet prema sunčanom svjetlu, koje ga je rastvo- 

rilo? Ta čim je probio iz svoga zelenog zatvora, gdje 
je čekao posljednji poziv ljubljene zvijezde svoga ži- 
vota, širi se prema njemu, da primi poljupce njego- 
vih žarkih zraka i da mu uz smiješak svojih latica 
ižari sav miomiris svoga srca. Stavite li taj cvijet na 
tamno mjesto, on će se sa svom svojom energijom 
uprijeti, da se okrene prema kakvom, barem blije- 
dom svjetlu. Bog, naše sunce, prosuo nas je kao 
cvijeće po obroncima ništavila. Stoga punina naše 
savršenosti može nam jedino od njega doći. Činom 
stvaranja nije nas od sebe odbacio, već nas je na- 
protiv moćno počeo privlačiti k sebi. I ako želimo 
biti veći nego što jesmo, bit ćemo to samo po nje- 
mu, po komu jesmo ono, što jesmo. 


Uostalom, ne osjećamo li u svom srcu, odakle 
putuju naše aspiracije za srećom, težnju za jednim 
većim dobrom nego što su dobra, kojima se iz dana 
u dan hrane naše nezasitne želje. I kad bi čovječjem 
srcu priskrbjeli sve zemaljsko znanje, svu ljubav, 
slavu, bogatstvo i uživanje, sve to ne bi stišalo na- 
ših želja, jer se, kako reče stari filozof, čovjekove 
želje hrane Neizmjernim. Otud sva dobra ovog svi- 
jeta bačena u ljudsko srce gube se u njemu kao ka- 
mečak bačen u ponor bez dna. Ono i kad posjeduje 
sve stvari, osjeća se posve prazno i siromašno. Otud 
onaj plač, koji u nama uvijek nariče, onaj nemir, ko- 
ji nas uvijek drži budnima i ne da nam zaspati. Ne- 
izmjerni — to je potreba čovjekova. To je bitna po- 
treba, neuklonjiva potreba, koja se javlja u čovjeku 
u prvim svijesnim časovima djetinjstva i koja osta- 
je u njemu kroz sve časove života duboko ukorije- 
njena na dnu njegova bića. Težnja za Neizmjernim — 
to leži na dnu čovjeka, svakog čovjeka, iz svakog 
kraja i iz svakog vremena. To je skriveno pero sve- 
ukupnog čovjekova djelovanja; ključ, koji otvara sve 
njegove tajne. Težnja za Neizmjernim, koji nam mo- 
že dati spoznaju svih stvari u njihovu pravom svjet- 
lu, jer ih sve nosi u sebi; težnja za Neizmjernim, koji 
nas za sva naša dobra djela može ovjenčati neuvelim 

vijencem slave; težnja za Neizmjernim, koji može 
pružiti našim sjetilima užitke, što ne stare — to je 
temeljna težnja našega srca. Fecisti nos ad te, Deus, 
et irrequietum est cor nostrum donec requiescat in 
te — Za se si nas stvorio, Bože, i nemirno je srce na- 
še, dok se ne smiri u tebi. 

Tako, okrenemo li se svome razumu ili svome srcu, 
odasvud dobivamo odgovor: Čovjek je zato tu, da 
po intimnoj vezi s Bogom bude nosilac Boga u svo- 
joj duši. To je njegov smisao, koji teče iz Božjega 
cilja, što ga je imao pri stvaranju. 


Kad se želi raditi, onda se stavlja pred oči svrha 
namjeravanog djelovanja. I Bog je kod stvaranja svi- 
jeta imao svrhu. Da objavi svoju savršenost izvan se- 
be - to je njegova svrha s obzirom na nj; da stvorenja 
učini dionicima svoje savršenosti — to je njegova 
svrha s obzirom na nas. Jedna i druga jedino mogu- 
ća; jedna i druga jednako božanska. 

GOSPODAR SVIJETA 


Bog je početak svemira, jer ga je stvorio. Bog 
je i meta svemira, jer ga je stvorio za se. I kao što 
je Bog početak svemira, tako je i početak čovjeka. 
I kao što je Bog meta svemira, tako je i meta čov- 
jekova srca. Životni prostor čovjeka omeđen je ovim 
dvjema međašima: Bogom, od kojega dolazi, i Bo- 
gom, kojemu ide. Čovjek stoji između Boga svoga za- 
četnika i Boga svoje konačne svrhe. Kršćaninu, koji 
vjeruje u stvaranje, smisao njegove egzistencije nije 
on sam, već njegova služba Bogu, njegovu Stvorite- 
lju, po kojoj se službi iskazuje Bogu slava i ujedno 
tka čovjekova vječna sreća. Prema tome, istrgnuti 
čovjeka iz njegove autonomije, otcijepiti ga od nje- 
ga samoga znači postaviti ga na pravi put. Ontički 
čovjek konvergira prema Bogu. Ne smije stoga nika- 
da biti poklonik samoga sebe, svoj vlastiti obožava- 
lac, monarh samome sebi. Njegov monarh u pravome 
smislu jest Bog, njegov Stvoritelj i njegova konačna 

svrha. I baš tu ideju Boga kao monarha čovjekova 
želio bih vam danas predstaviti. 


Početkom ovoga stoljeća rekao je poslanik Jau- 
rčs u Francuskoj Komori među ostalim i ovo: »Sva- 
ko robovanje jest zločin povrede čovječanstva — 
crimen laesae humanitatis — ne izuzimajući služenje, 
koje smatramo svojevoljnim... I kad bi se sam Bog. 
pojavio u masama u opipljivoj formi, prva dužnost 


.čovjeka bila bi, da mu uskrati poslušnost i da ga 


smatra kao nekoga s kim se disputira, a ne kao gos- 
podara, kome se pokorava«. (1) Tako je govorio taj 
gospodin poslanik, a mi sa žalošću konstatiramo: 
Stajati s Bogom na istoj nozi, doviknuti mu u času 
njegovih potražnja »sebi prste«, zvati Boga na od- 
govornosi, za premnoge stvari u svijetu kao kakva 
zločinca — to su današnjeg vijeka gotovo obični pos- 
tupci s Bogom. Bog današnjem čovjeku nije suve- 
ren, ili ako jest, to je onda više nosilac titula suve- 
rena nego nosilac suverene vlasti. Današnji je čov- 
jek, taj pionir demokracije, i Boga demokratizirao. 
On zna s Bogom voditi pregovore; on zna Bogu stav- 
ljati uvjete, kao da su nebo i zemlja dvije države 
jednakih prava; on zna kritizirati Božji režim u svi- 
jetu i u pojedinim dušama; on zna spočitavati Bogu 
propuste i otkrivati mu »historijske pogreške«. Res- 
pekt pred Božjim veličanstvom; šutnju pred njego- 
vim najivrđim odlukama; volju, koja bi slijepo izvr- 
šila, što on naređuje, uzalud tražimo i kod onih, koji 
imaju hvale vrijednu vjeru u nj. Duh vremena rasto- 
čio je tkivo i njihove religioznosti, pa se čini, da era 
Božjega gospodstva pripada prošlosti. A ipak Bog je 
suveren, Bog je gospodar svemira i čovječanstva, i 
to jednako današnjeg čovječanstva kao što je bio 
i spiljskog čovjeka, jednako totalitaran monarh mno- 
gostrukog današnjeg čovječjeg djelovanja, kao što 
je bio regulator svih akcija čovjeka lovca, jer stva- 
ranje kao i to da je Bog konačna svrha čovjekova, 
ti tituli njegova gospodstva, jednako su danas stvar- 
ni, kao što su bili stvarni u počecima roda ljudskoga. 

Pogledajmo ove titule Božjega gospodstva te iz- 
mjerimo Božje pravo na nas. 

Ako čovjek samim tim, što prije od drugih oku- 
pira koji slobodni dio zemlje, zove se i jest gospodar 
toga dijela, kako onda ne bi bio gospodar zemlje i 
svega što je na njoj, Bog, koji ju je prije čovjeka, ne 
okupirao ili zaposjeo, već svojom rukom umijesio. 
Ako čovjek samim tim, što na dar dobije koju stvar, 
postaje njezin vlasnik, kako onda ne bi bio vlasnik 
zemlje i svega što je na njoj, Bog, koji ju je ne na 
dar dobio, već svojim stvaralačkim djelovanjem pri- 
skrbio. Ako čovjek već samim tim, što kupi stvar 
od drugoga, stiče sva prava na tu stvar, kako onda 
ne bi imao sva prava na zemlju i na sve, što je na 
njoj, Bog, koji ju nije od drugoga kupio, već sam na 
ekonomiji ništavila proizveo. Ako čovjek golim baš- 
tinjenjem postaje posjednikom imanja, kako onda 
ne bi bio posjednik zemlje i svega što je na njoj, 
Bog, koji ju nije baštinio, ne voljom drugoga u ruke 
primio, već svojom vlastitom voljom iz ništavila po- 
digao. I ako nitko ne može čovjeku osporavati prava 
na plod njegovih ruku i njegova genija, tko onda mo- 
že Bogu nijekati pravo na plod njegove stvaralačke 
moći. Ima Bog, dakle, pravo na sve, što je stvorio, na 
zemlju i na nas ljude, kao što čovjek ima pravo na 

.kuću, koju sagradi, na drvo, koje zasadi i na odijelo, 
koje sebi napravi. S pravom kaže Sv. pismo: »Gospo- 
de, Gospode, kralju koji vladaš nad svime, sve je u 
tvojoj vlasti, nema toga koji bi se mogao suprotstavi 
ti tvojoj volji... Ti si stvorio nebo i zemlju, i sve što 
je divljenja vrijedno pod nebom. Gospodar si svega, 
i nema toga koji se može tebi oprijeti, Gospodine«. 
(Est 4,17b-17c). 


I to Božje pravo jest najdublje i najkorjenitije 
pravo od svih mogućih prava. Ta, pravo nije ništa 
drugo nego ovisnost stvari o vlasniku. Stoga čim. ko- 
ja stvar dospije u nečije vlasništvo, ona gubi svoju 
samostalnost, i njezina daljna sudbina ovisi o njezi- 
nu gospodaru. I što je ta ovisnost veća, to je veće i: 

samo pravo, i što je ta ovisnost dublje usađena u 
stvar, to se i samo pravo na nju primiče više njezi- 
noj jezgri. A ta je ovisnost veća i ovisnost dublja, 
što je više niti sudbine neke stvari koncentrirano u 
rukama njezina gospodara. A kod kojega bića tolike 
niti drži tko u svojim rukama, koliko Bog drži u svo- 
jima niti svojih stvari i cijeloga svemira, koji jednim 
migom svoje volje može zakopati u ništavilo, kao 
što ga je jednim migom svoje volje podigao iz ništa- 
vila? 

I to Božje pravo jest najuniverzalnije pravo od 
svih mogućih prava, jer dok se amplituda čovječjega 
prava kreće unutar nekoliko hrpica zlata, dotle se 
Božje pravo širi po svim predjelima svemira, u ko- 
jem nije moguće naći ni jednog atoma, koji ne bi 
bio njegov. To Božje pravo uključuje sve, što je stvo- 
reno, a stvoreno je sve, što nije Bog! 

I to Božje pravo, tako korijenito i tako univer- 
zalno, jest također neugrozivo. Čovjeku se može o- 
teti imanje; može mu se oteti kuća; mogu mu se o- 
teti sva sredstva za život; može biti bačen u okove, 
ali mu se ne može oteti sloboda misli. Dok je čovjek 
čovjek, on je slobodan mislilac, nesmetani gospodar 
svoga mišljenja. Tako pravo na ono, što je fizički 
ovisno samo o volji vlasnika i ni o čemu drugom, 
kao što je to primjer s čovjekovom mišlju, jest ne 
povredivo. Pravo pak Boga na stvorenja upravo je 
takvo, jer ona nisu ništa drugo nego vanjska poja- 
va njegove volje svom svojom egzistencijom nepo- 
sredno podređena samo toj suverenoj volji. Da bi 
netko mogao ugroziti Božje pravo na stvorenje, mmo- 
rao bi moći egzistenciju stvorenja otrgnuti od volje 
Božje, njihovo postojanje učiniti neovisnim o Božjoj 
volji. A tko to može? Niko! Ni vrag ni čovjek. 

Tom Božjem pravu na svemir, koje je Bog na nj 
stekao u prvom času njegova stvaranja kao na djelo 
svojih ruku, pridružuje se i pravo, koje Bog ima na 
taj isti svemir time, što je Bog konačno svrha i smi 
sao postojanja svemira. 

Svijet nije samo izišao iz Boga nego je i sav o- 
krenut prema Bogu. Svijet je zato tu, da svojom lje- 
potom dočara Božju ljepotu, da svojim gorostasnim 
granicama govori o Božjoj beskrajnosti, da svojim 
snagama sjeća na orkansku stvaralačku Božju sna 
gu, da svojim mnoštvom bića, raznolikošću života i 


bogatstvom kretnji predstavlja obilje života, što klju- 


ča u Božjem bitku. Svijet je tu, da bude vječna pjes- 
ma hvale i slave svome Stvoritelju. To je njegov 
najdublji smisao, to je ono, zašto je dignut iz niš- 
tavila. A biti upravljen na drugoga, egzistirati radi 
drugoga, ne znači li to ne biti svoj, nego biti tuđi, 
ne znači li to po biti svojoj biti sluga? 

Tako stvorenje pred svojim Stvoriteljem, od ko- 
ga je stvoreno i za koga je stvoreno, nema svoje au- 
tonomije. Ono stoji pred Bogom bez ikakvih prava. 
Ono je pred njim bespravni subjekt, jer po biti svo- 
joj cijelo pripada Bogu. I to vrijedi jednako za sva- 
ko stvorenje, ne isključivši ni čovjeka, tog nosioca 
osobnosti, tog inače pravnog lica, jer je Bog i nje- 
gov stvoritelj i njegov životni smisao. x 

Možda čovjeku nema ništa mučnije od ove svi- 
jesti, da je ujarmljen od časa svoga postanka. Ta 
nije lako po jednoj strani osjećati se i biti kao je- 
dino razumno biće u vidljivom svijetu, centar toga 
svijeta; osjećati se kraljem u prirodi, prema koje 
mu konvergiraju sve stvari; gospodarom zemlje, ko- 
ji posjeduje nju i sve njezino bogatstvo; a po drugoj 
strani biti —ovlasnik svega, nositi na sebi 
pečat nečijeg vlasništva i biti sasma pod njegovom 
vlašću. Stoga nije nikakvo čudo, što: čovjek želi u- 
maknuti Božjem gospodstvu. Osoba ne može biti ni- 
čije vlasništvo, osoba ne može biti nikome na dispo- 
ziciju, svako nametanje čovjeku tuđe volje jest pro- 
tuzakonito — to su pravne parole, kojima bi htio 


potkopati Božje pravo na se. No pri tom zaboravlja, | 


da su ta pravna načela, koja imaju potpunu vrijed- 
nost, kad se primijene na odnose čovjeka prema čo- 
vjeku, lišena svakog temelja, kad se primijene na od- 

nose čovjeka prema Bogu. Istina, osoba ne može biti 
vlasništvo druge stvorene osobe, ne može biti na dis- 
poziciju drugoj stvorenoj osobi, i svako nametanje 
volje jednoga čovjeka drugome jest protuzakonito; 
ali ne vidimo, zašto osoba ne može biti Božje vlas- 
ništvo, zašto osoba ne može biti na dispoziciju Bogu, 
i zašto Božja volja ne može biti čovjeku zakon. Ako 
naime osoba ne može biti vlasništvo druge stvorene 
osobe, to je zato, jer čovjek ne konvergira prema čo- 
vjeku kao što neosobne stvari prema njemu konver 
giraju. Međutim čovjek je tu radi Boga, čovjek je 
stvoren za Boga, čovjek konvergira prema Bogu puno 
dublje nego što stvari na zemlji konvergiraju prema 
čovjeku. Ako osoba ne može biti na dispoziciji dru- 
goj stvorenoj osobi, to je zato, jer se osoba svojom 
službom drugoj stvorenoj osobi samo suzuje, to je 
zato, jer se osoba svojom službom drugoj osobi samo 
ispražnjuje, to je zato jer osoba stavljanjem same 
sebe na dispoziciju drugoj stvorenoj osobi samu sebe 
gubi. Ali, osoba se svojim služenjem Bogu ne suzuje 
već proširuje, ne ispražnjuje već ispunja, ne gubi 
već samu sebe nalazi. Ako je svako nametanje volje 
jednog čovjeka drugome nezakonito, to je zato, jer 
su svi ljudi jednakog dostojanstva, to je zato, jer su 
svi ljudi nosioci jednake naravi, to je zato, jer su svi 
ljudi nosioci jednake osobnosti. No, Bog je većeg do- 
stojanstva nego čovjek, nosilac više naravi, nosilac 
osobnosti neiskazano veće vrijednosti nego čovjek. 


Mogu se, dakle, Božja prava na čovjeka ne samo 
lako utvrditi već i lako obraniti. Za onoga, koji vje- 
ruje u Boga Stvoritelja, vjera u Boga Gospodara nije 
teška stvar. Treba samo iz činjenice stvaranja i či- 
njenice, da je Bog naša konačna svrha, lojalno povu- 
ći konsekvencije, i pred nama stoji Bog kao naš 
monarh, pred kojim nam je poskidati krune našeg 
ljudskog veličanstva. : 


e 

HEKSEMERON 


' Nauku o stvaranju svijeta, koju razum uči, Sv. 
pismo izlaže u knjizi o Postanku svijeta ili Genezi. 
No ako se svetopisamski opis o.postanku svijeta us- 
poredi s današnjim prirodnim znanostima o tom is- 
tom predmetu, lako se može dobiti krivi dojam, da 
je nauka o postanku svijeta, kako je izlaže Sv. pismo, 
sumnjiva stvar. Po njemu se je formiranje cijeloga 
svemira obavilo za šest dana, dok moderna astrono- 
mija za to uređenje traži milijarde godina. Po njemu 
se je zemlja formirala i njezina površina napučila za 
tri dana, dok moderna geologija za to formiranje tra- 
ži milijune godina. Po njemu se život na zemlji javlja 
odmah na početku u onom istom obliku, u kojem 
nam se ukazuje danas, dok nas moderna paleonto- 
legija uvjerava, da u prirodi na svakom koraku na- 
ilazi na tragove evolucije. Stoga govoreći o stvaranju 
svijeta ne možemo, a da se barem jednim općim 
pogledom ne obazremo na svetopisamski izvještaj 
o postanku svijeta. (1) 

Glavno, što moramo i možemo ustvrditi u toj 
stvari, jest to, da je jedan te isti Bog napisao i knji- 
gu prirode i knjigu Geneze. Zato je stvarno protu- 
slovlje između onoga, što nas uči priroda, i onoga, 
što nas uči Geneza, nemoguće, kao što je nemoguće, 
da Bog demantira samoga sebe, Protuslovlje se me- 
đu njima može samo prividno pojaviti temeljeći se 
ili na kakvoj nedokazanoj tvrdnji znanosti ili na ne- 
ispravnom tumačenju svetoga teksta. To se pak neće 
dogoditi, ako učenjaci i tumači Geneze lojalno izvrše 
svaki svoju dužnost. 


Što se tiče učenjaka, od njih se traži pri njihovu 
poslu majprije doza čednosti. Astronomija, koja s naj- 
modernijim sredstvima traga za početkom i razvit- 
kom svemira, i paleantologija, koja proučava spo- 
menike našega porijekla kao i porijekla života uop- 
će, moraju biti svjesne, da im se je k znanstvenim 
rezultatima probijati kroz apokaliptičku tamu. Pred 
jednom stoje prirodni događaji, koji su se zbili prije 
pet do deset milijardi godina, pred drugom se nala- 
ze činjenice, koje datiraju od preko dvije milijar- 
de godina pa stoga  razbor nikome ne  do- 
pušta, da o tim dalekim događajima i tim činjenica- 
ma, koje su se uvukle duboko u prošlost, čini pre- 
nagle sudove. Bio bi nerealan svaki učenjak, koji bi 
mislio, da posjeduje tajnu bezbrojnih grobnica, u 
kojima primitivna priroda leži zakopana. Onaj, koji 
istinski otkriva prošle događaje ne može se često o- 
teti dojmu, da je nalik na dječaka, koji povezanih o- 
čiju lovi svoje razigrane drugove. Stoga prije nego 
što učenjak podvrgne u svjetlu svoje znanosti koju 
objavljenu stvar kritici, mora dobro paziti, da li je 
njegova znanost u toj stvari izrekla svoju posljednju 
riječ. Bilo je učenjaka, koji su u svoje vrijeme nau- 
čavali, da postoji jedanaest nebesa i samo četiri e- 
lementa; bilo je učenjaka, koji su fosile smatrali ka- 
menim figurama i šalama prirode; bilo je učenjaka, 
koji su u školjkama, što se znaju naći na visokim 
gorama, gledali dokaz općeg potopa. Danas se čovjek 

smiješi njihovoj naivnosti. No oni nisu bili naivni. 
Njihova pogreška bilo je nešto drugo: bilo je pomanj- 
kanje iskustva. Stoga sliku takova učenjaka ostavlja 
potomstvu svaki onaj, koji u znanosti stvara prenagle 
zaključke i smatra ih definitivnim znanstvenim dos- 
tignućima ne čekajući nova iskustva, nove nalaze. ' 


Uz čednost ne bi smjelo kod učenjaka manjkati 
neko barem temeljno poznavanje Geneze.Međutim, 
kakve sve učenjaci ne posjeduju ideje o njezinoj na- 
ravi i o njezinoj znanstvenoj vrijednosti, kakve sve 
ne postavljaju zahtjeve u pogledu načina njezina pi- 
sanja, kakve joj sve ne podmeću pretenzije, kojih o- 
na uopće nema. Htjelo bi se, da Sv. pismo upotreb- 
ljava znanstvenu nomenklaturu i piše znanstvenim je- 
zikom? Ali s kojim pravom? Mi vjerujemo, da je bo- 
žanska Mudrost asistirala uz pisca, dok je pisao knji- 
u Postanka svijeta i da ga je sačuvala od svake za- 
blude, ali da je Bog inspirirao tu knjigu u tu svrhu, 
da bude znanstveni kodeks čovječanstva, to nam nije 
ni na kraj pameti tvrditi. Pa što je mogla biti svrha 
te knjige? Svrha joj je jedina mogla biti da pouči 
narod u temeljnim istinama Vjere i morala. Svrha 
joj je mogla biti da pokaže narodu potrebu štovanja 
Jahve, kao i da ga potakne na zahvalnost prema nje- 
mu, koji je sve stvorio, sve uredio i sve podržava u 
svemiru. Svrha joj je mogla biti da odvrati narod 
od štovanja stvorenih stvari, koje su djelo ruku Bož- 
jih kao i sam čovjek, i da ga pouči, da su sve stvari 
stvorene zato, da služe čovjeku, a ne da se čovjek kla- 
nja i služi stvorenim stvarima: suncu, zemlji, mjese- 
cu i raznim životinjama. A da se ta svrha postigne, 
traži se pučki govor, traže se velike slike, koje govo- 
re pučkoj mašti, traže se opisi onoga, što blista pred 
očima priprostog čovjeka. I upravo je takav jezik Ge- 
neze. Stoga ako netko u njoj traži znanstvenu preciz- 
nost, uzalud je traži, i ona mu je nije dužna dati. 
Stoga ako netko u njoj traži govor o geološkim epo- 
hama, uzalud ga traži, i ona mu ga nije dužna dati. 
Stoga ako netko u njoj traži klasifikaciju bilinskog i 


44 


životinjskog carstva u koljena, razrede, redove, fa- 
milije, rodove i vrste, uzalud je traži, i ona mu je 
nije dužna dati? 


Toliko što se tiče učenjaka. A što se tiče tumača 
Geneze, oni moraju znati, da nisu još iscrpli sav smi- 
sao sv. teksta. I sve dok Crkva ne kaže svoj sud o 
nekom tumačenju proglašujući njegov sadržaj vjer: 
skom dogmom; sve dotle smiju tražiti drugo tuma- 
čenje, makar se ono razlikovalo od tumačenja .pre- 
dašnjih crkvenih učitelja. Još više: oni moraju na- 
Pustiti prijašnje tumačenje, ako se je ono pokazalo 
nedovoljnim ili čak pogrešnim. U toj je stvari sv. 
Toma zacrtao put, koji razborit čovjek nikada ne 
smije napustiti. »Vjerujte čvrsto, kaže on, u istine 
Sv. pisma; ali budući da se Sv. pismo dade tumačiti 
na različite načine, neka nitko ne prianja isključivo 
uz jedno tumačenje tako, da ga smatra istinitim, pa 
makar se ono na temelju razumnih razloga dokazalo 
krivim. To bi značilo dopustiti, da nevjernici, ismija- 
vaju Sv. pismo, i zatvoriti im put k vjerovanju«. 
(Summa theol. 1,q.68,a.1.). Sv. Toma u toj stvari sli- 
jedi sv. Augustina. Ova dva genija kao da su predo- 
sjećala budući razvitak pozitivnih znanosti, koje su 
u njihovo vrijeme bile još u povojima. Mi pak, koji 
se nalazimo pred razvitkom tih znanosti, uvažimo 
njihove savjete. Čuvajmo se, da ne usklađujemo Sv. 
Pisma od riječi do riječi s rezultatima modernih zna- 
nosti. Mi se nalazimo pred dvjema svjedocima: Pri 
rodom i Biblijom, a govor je i jedne i druge pun 
misterija. Stoga, premda između njih nema protu- 
slovlja, ipak tim nije kazano, da je njihove govore 
lako harmonizirati. I suglasnost, koja nam se danas 
među njima čini trijumfalna, za dvadesetak godina 
može izgubiti-svaku vrijednost. Tražimo stoga samo 
suglasnost onoga, što je sigurno u znanosti, s onim, 
što se prema naučiteljstvu Crkve sigurno uči u Ge- 
nezi. A što se sigurno uči u Genezi s obzirom na po- 
stanak svijeta? Jedan je pravi Bog, koji je u počet- 
ku vremena sve, što postoji, slobodno iz ničesa stvo- 

rio. Sve, što je Bog stvorio, bilo je dobro. Stoga se 
Bog nikako ne može nazivati začetnikom zla. Čovjek 
je stvoren na sliku Božju. On je duhovno - tjelesno 
biće i postavljen je za gospodara vidljivog svijeta. 
Bog je učinio razliku među spolovima i to radi zajed- 
ničkog bračnog života i umnožanja roda ljudskoga. 
Bog je konačno odredio svetkovanje dana Gospod- 
njega. O načinu pak, kako je stvoren svijet i kako 
on djeluje, kako su stvorene i kako su se razvile 
vrste bilja i životinja — o svemu tome možemo na 
temelju Geneze samo oprezno i bez potpune sigur- 
nosti govoriti, pa prema tome s manjom ili većom 
vjerojatnošću u tim točkama Genezu dovoditi u su- 
glasnost s modernim znanostima. 


Da završimo! Na prvim stranicama Geneze vjer- 
nik je uvijek nalazio temelje svoje vjere. Kroz stva- 
ralački »fiat - neka bude« gledao je Autora i Gospo- 
dara svemira. Kroz prve valove svjetlosti, kroz prvo 
zelenje i prve stanovnike neba, zemlje i mora gle- 
dao je očinsku Božju ruku, koja je svemir tako pom- 
no za nj uredila. Kroz oblikovanje prvoga čovjeka 
gledao je u lice svoga vlastitog Početnika. On to pak 
može nesmetano, kako smo vidjeli, sve gledati i da- 
nas, može gledati također i sutra, bez straha pred 
progresom modernih znanosti. 

NEVIDLJIVI SVIJET 


Razmotrivši pitanje stvaranja ovog našeg vidlji- 
vog svijeta, pred naš se duh postavlja pitanje: Da li 
se Božji stvaralački rad na granicama toga vidljivoga 
svijeta zaustavlja ili se proteže i u nevidljivost? Da 
li se iznad ovog našeg neba s materijalnim zvijezda- 
ma, što nadsvođuju kraljevstvo čiste materije, otvara 
tamo u dalekoj perspektivi drugo nebo s duhovnim 
zvijezdama, što nadsvođuje carstvo čistoga duha? Da 
li uz ovaj naš vidljivi svijet postoji svijet nevidlji- 
vih duhova, stvorenih kao .što smo i mi stvoreni? 
Vjera nam_-na ova pitanja odgovara pozitivno, i mi 
bismo Bogu učinili nepravdu, kad se u epopeji stva- 
ranja, koju smo nastojali razmatrati, ne bismo htje- 
li osvrnuti na njezine najsvjetlije stranice, kad nag 
nuti na veliku panoramu stvorova, ne bismo htjeli 
baciti pogled na njezine najljepše predjele, predjele 
čistoga duha. Stoga ćemo posvetiti par konferencija 
anđelima, a u ovoj prvoj obradit ćemo pitanje da li 
postoje? (1) . 

Knjiga Posianka nam ništa ne govori o stvaranju 
anđela. Ipak Sv. pismo ne će uvijek šutjeti o njiho- 
vu stvaranju. Iz pitanja, koje Bog stavlja patniku 
Jobu, razabiremo, da su anđeli stvoreni prije nas. 
Pri postavljanju ugaonog kamena zemlje, veli Bog, 
pjevali su anđeli i klicale zvijezde. (Job 38,7.). Anđe- 


li su promatrali djelo stvaranja materijalnog svijeta . 


i nestrpljivo čekali, da bratski pozdrave čudesno bi 
će, koje će se pojaviti kao centar svega stvorenoga, 
sadržavajući u sebi dva elementa, od kojih je sve ob- 
likovano, duh i materiju. I jer su po duhu braća čo. 
vjekova, Bog nije mogao učiniti, da čovjeku ostanu 
nepoznati. Crkva pak, upirući se na Božju objavu, 
odlučno izjavljuje, da postoji nevidljiv svijet napu- 
čen čistim dusima. 


Zanimljivo je spomenuti, da i predaje svih na- 
roda govore o postojanju anđela. Ako se Pri tome 
služe drugim imenima, kao što su: polubogovi, geni- 
ji, demoni, rabdofori, nebeski upravljači, duše zvijez- 
da, eoni, kabiri i sličnim imenima, to nije pri tom 
važno. Orfej pjeva o njima u svojim verzima. Hezi- 
od priča o njihovim djelima. Tales, Pitagora i mud- 
raci starine smještaju ih u predvorje svemira, gdje 
žive slobodni od zala, koja nas pritišću. Platon ih 
naziva drugotnim božanstvima, genijima, koji posre: 
duju između Boga i nižih stvorova. Sokrat, njegov 
učitelj, s jednim od njih pouzdano opći, a Aristotel 
ih shvaća pokretačima nebeskih tjelesa. Orijentalci 
im se klanjaju, a barbari i primitivci se boje njiho- 
ve moći. Arapski filozofi raspravljaju o njima kao 
zasebnim odijeljenim inteligencijama. Anđeli su ko- 
načno prodrli u ljudski jezik kao pojam, te mi govo- 
rimo o anđeoskoj ljepoti, o anđeoskoj čistoći, o an- 
đeoskoj ljubavi i o anđelima mira među ljudima 
I pokušajte uvjeriti majku, koja na rukama njiše 
drago čedo, da ono nije slično anđelu; pokušajte raz- 
uvjeriti majku, koja oplakuje svoga mališana, da on 
nije gore pridružen anđelima; pokušajte vi sami od- 
baciti ideju anđela, koja vas opsjeda, dok promatra- 

te oko sebe nevinu dječicu, i vidjet ćete, da ne ćete 


to moći. A ako bi htio netko prigovoriti ovom op- 
ćem uvjerenju kod ljudi o opstojnosti anđela u ime 
današnjih znanosti, onda bi mu mogli odgovoriti s 
jednim uvaženim autorom: »Ima netko, koji posjedu- 
je mnogo više zdrava razuma nego što ga posjeduju 
učenjaci, koji se tvrdokorno opiru vjerovanju u ono, 
što ne vide, a taj netko jest ljudski rod«. Da li je 
pak ljudski rod došao do tog uvjerenja na temelju 
praobjave ili po svom vlastitom dodiru s tim nevid- 
ljivim svijetom čistih duhova, teško je reći. Svakako 
je povijest starog židovskog naroda, tog izabranog 
Božjeg naroda, puna momenata, u kojima anđeli stu- 
paju u kontakt s ljudima. 


Iza prahistorijske katastrofe roda ljudskoga eno 
keruba kako s plamenim mačevima čuvaju ulaz u 
izgubljeni raj. Dva anđela, dva poslanika Božje prav- 
de, izvode Lota iz infamne Sodome i puštaju s neba 
sumpor i oganj nad grješničke gradove, koje je Bog 
bio osudio. Kada Hagara, inoča Abrahamova, zaluta 
sa sinom Jišmaelom u pustinji te konačno -sva zapla- 
kana predade sina pustinjskoj smrti, evo anđela tje- 
šitelja, koji joj pokaza izvor žive vode. Kada Abra- 
ham digne svoju desnicu s nožem na svoga sina Iza- 
ka, da ga prikaže Bogu za žrtvu, evo anđela glasni- 
ka, koji zaustavlja Abrahamovu ruku i dokrajčuje 
njegovu krvavu kušnju. Kad je patrijarha Jakov bje- 
žao pred svojim bratom Ezavom u daleki Haran, 
evo noću do njega anđeoske čete, da ulazeći po mis- 
terioznim stepenicama odnesu pred Božje prijestolje 
molbe i tjeskobe Jakovljeva srca i silazeći po njima 
donesu prognaniku utjehu posebne zaštite Božje. I 
na njegovu povratku nakon dvadeset godina života u 
tuđini u domovinu susrest će ga i opet anđeli Božji. 
Život patrijarha: Abrahama, Izaka i Jakova nije bio 
ništa drugo nego neprekidno putovanje po divljem 
Orijentu i pod njegovim lijepim i visokim zvijezda- 
ma. Anđeli su bili provodići i vođe toga života. Život 
patrijarha nije bio ništa drugo nego neprestani sao- 

braćaj s nebom, koje je namjeravalo u povijest nji- 
bova pokoljenja aktivno zahvatiti. Anđeli su bili am- 
basadori neba pri tome poslu. 


I kad su se poslije Izraelci na putu iz egipatskog 
ropstva u cbećanu zemlju susreli s mnoštvom nacio- 
nalnih problema, Bog javlja tom narodu: »Šaljem, e- 
vo, svog anđela pred tobom, da te čuva na putu i 
dovede te u mjesto koje sam priredio. Poštuj ga i 
slušaj! Ne buni se protiv njega, jer vam neće opraš- 
tati prekršaje: ta moje je ime u njemu. Ako mu se 
budeš vjerno pokoravao i budeš vršio sve što sam na- 
redio, ja ću biti neprijatelj tvojim neprijateljima i 
protivnik tvojim protivnicima« (Izl 23,20-22). Kada 
se poslije Jošuine smrti narod nađe u nevolji, anđeo 
navješćuje Gideonu, da mu je od Boga dodijeljena 
misija osloboditelja njegova naroda iz ruku Midjana- 
ca. Anđeo je Jahvin navijestio rođenje i zvanje Sam- 
sonovo. Anđeo u pustinji hrani proroka Iliju, bje- 
gunća pred bijesom bezbožne kraljice Izabele. Anđe- 
li se na ognjenim konjima i kolima bore u vrijeme 
proroka Elizeja za izabrani narod protiv Aramejaca. 
Anđeo jedne noći sasiječe Sanheribovu vojsku i pri- 
sili Asirce na sramotni bijeg. Jedan seraf čisti živim 
ognjem usne Izaijine te ga uvodi u proročku službu. 
Arhanđeo Rafael vodi mladog Tobiju u daleku zem- 
lju Medijanaca i zdrava vraća u zagrljaj njegovim 
starim roditeljima. Arhanđeo Gabrijel silazi k Dani- 
jelu da mu otkrije buduće tajne namjere Božje. Ta- 
ko su anđeli vodili, učili, hrabrili i pomagali židovski 
narod. 


S Kristom se javlja novo Božje Kraljevstvo i an- 
đeli u njemu imaju jednake poslove i zadaće kao i 
u Starom zavjetu. Gabrijel naviješta Zahariji Preteču, 
a Djevici Emanuela. Uz veliačnstvene anđeoske noćne 
zborove teku prvi časovi novorođenog Spasitelja svi- 
jeta. Oni ga spasavaju po Josipu iz ruku krvavoga 
Heroda. Oni poslije lete u pustinju, da mu nakon 
četrdesetdnevnog posta budu na uslugu. Oni ga u 
smrtnoj stisci krijepe. A ako se ne pojavljuju u nje- 

govoj tragediji da ga istrgnu iz ruku njegovih ne- 
prijatelja, to je zato, jer ih je u tome priječilo naše 
spasenje. Ali odmah po svršetku djela spasenja 
evo ih, da nam navijeste uskrsnuće našega Spasitelja; 
evo ih, da razvežu Petru u zatvoru lance; evo ih, da 
jave poganinu Korneliju, da je našao milost kod 
Boga; evo ih, da Pavla, tog velikog apostola, u smrt- 


nom strahu od brodoloma utješe viješću o sretnom 


završetku plovidbe; evo ih, da prognanika na Patmo- 
su okrijepe čudesnim viđenjima; evo ih, da se kroz 
burnu povijest Crkve često pojave kao njezini brani- 
či i pomoćnici. I njihov kontakt s čovječanstvom 
prestat će tek na sudnji dan, kome će oni uz svoje 
trube biti režiseri i s kojim će se konačno i anđeos- 
ka i ljudska povjesnica smiriti pod zvukovima vječne 
aleluje. 

Tako je objava, na kojoj Crkva gradi svoju vje- 
ru u opstojnost anđela, puna angelologije. A uz ob- 
javu i sam razum govori za prikladnost te objave. 


Svijet, u kojem bi bila sama čista materija, bila 
ne znam kako organizirana i bila ne znam kako har- 
monizirana, teško je zamisliti. To bi bio svijet vječ- 
no bez svijesti svoje egzistencije i svoga života, osu- 
čen na vječno neznanje svoga postanka i svoga usu- 
da, vječno nesposoban da uživa u daru egzistencije i 
ljepote, koju mu je Stvoritelj udijelio; to bi bio pre- 
krasan prizor bez gledalaca i bez svjedoka; to bi bila 
više nekorisna igra kakova dobroćudnog genija nego 
djelo onoga, koji je pun božanske mudrosti i božan- 
ske svrhovitosti, Stoga uz materiju Bog stvara i čo- 
vjeka, to razumno biće. S prisutnošću čovjeka na 
pozornici materijalnog svijeta taj svijet dobiva svoju 
svijest, dobiva svoga tumača, dobiva svoga neposred- 
nog korisnika. Ali ta ista prisutnost čovjekova u sve- 
miru izaziva jednu drugu potrebu, potrebu jedne dru- 
ze egzistencije, potrebu egzistencije čistoga duha. Ko- 
likogod je naime čovjek duh, on je ipak navezan na 
materiju, on je i materija. On je duh uronjen u ma 
teriju, on je navezan na materiju, on bez materije 

ne može opstati, ne može raditi, ne može postići ni 
svoje intelektualne ni svoje moralne savršenosti. Nje- 
gov je duh s materijom u supstancijalnom jedinstvu. 
Čovjek je križanac materije i duha. Pa kako se ma- 
terija, ta komponenta čovjeka, nalazi u svemiru odi- 
jeljena od čovjeka, odijeljena od čovjekova duha, ka- 
ko u svemiru uz čovjeka imamo i čistu materiju, s 
pravom nagađano, da se i druga komponenta čovječ- 
jeg bića, duh, nalazi odijeljen od materije, da uz čov- 
jeka egzistira i čisti duh. Inače bi svemir bio djelo 
bez svoga pravog završetka, slika bez perspektive, 
lijepi komad bez posebne ekpresivnosti. Tek ako uni- 
verzum predstavimo kao trosvijet: čisti duh, duh-ma- 
terija, materija, tek onda nam se djelo stvaranja u- 
kazuje kao zaokružena i savršešna cjelina. 


Tako za opstojnost anđela govori nam općeljud- 
sko uvjerenje, govori nam objava, govori nam razum. 
Na ta pak tri stupa možemo čvrsto osoviti svoju vje- 
ru u nevidljivi svijet. Pa kao što je čvrsta naša vje- 
ra u Boga Stvoritelja svega vidljivoga, tako isto mo- 
že biti čvrsta i naša vjera u Boga Stvoritelja svega 
nevidljivoga. I ove dvije vjere: vjera u vidljivo i vje- 
ra u nevidljivo, premda se odnose na dva različita 
svijeta, od kojih se jedan čini antipod drugome, i- 
pak se u nama može nalaziti u posvemašnjem ekvi- 
libriju i skladu. ' 

ČUVARI 


Nevidljivi svijet postoji. Za granicama tamne, 
materije otvara se carstvo prozirnih kristala, cars- 
tvo čiste duhovnosti. Tako uz ovaj naš ljudski život 
položen u uske okvire materije, postoji život većih 
dimenzija, život posve slobodan od materije, život, 
koji se odvija po prostranim predjelima duhovnog 
bića. Tako uz našu ljudsku misao sapetu materijal- 
nim predodžbama, koja se teško i sporo primiče svo. 
me spoznajnom predmetu, stoji spontana i veličan- 
stvena intuicija čistoga duha. Tako uz našu ljudsku 
volju, kojom strasti zakreću kao vjetar trskom, ko- 
joj se podsvjesni i podmukli elementi znaju često 
nametnuti za vođu, stoji anđeoska volja, koja svu 
svoju sudbinu drži u svojim rukama. đ 

No iako su ova dva svijeta, vidljivi i nevidljivi, 
svojom biti i svojim svojstvima jedan od drugoga 
strogo lučeni, ipak ne smijemo misliti, da oni stoje 
jedan uz drugi nezainteresirano i ukočeno, kao što 
geološke naslage stoje jedna uz drugu ukočeno i ne- 

zainteresirano. Naprotiv, oni su među sobom najin- 
timnije povezani. Bog ne stvara djela. On stvara sa- 
mo jedno djelo, jer sve što se pojavi izvan Boga, 
mora biti stvoreno po planu i među sobom povezano 
u jednu cjelinu. Tako je i nevidljivi svijet po osnovi 
Božjega stvaranja određen za vođenje, upravljanje i 
pomaganje vidljivog svijeta. U prvom redu čovjeka. 
Svaki čovjek, od kolijevke pa do groba, praćen je ta- 
janstvenom stražom svoga anđela čuvara, tako te 
možemo reći, da se ovaj naš vidljivi svijet nalazi u 
zagrljaju nevidljivoga svijeta. I o toj našoj zajednici 
s anđelima htio bih vam danas govoriti. 


Sv. Anđeli određeni su, da nas vode.Sv. Anđeli 
naši su pratioci, naša su braća. Njihova ljubav pre- 
ma ljudima potiče ih, da ostavljaju nebo, da silaze 
na zemlju i da među ljudima također potraže dio 
svoga raja. 

Makar se naime anđeli dižu visoko iznad nas, 
ipak isti onaj temelj, koji je temelj njihove sreće i 
njihova blaženstva, jest temelj i naše sreće i našega 
blaženstva. I mi i anđeli određeni smo da pijemo iz 
istoga vrela vječnoga života. I naša se kao i anđeos- 
ka sreća sastoji u tome, da se s Bogom sjedinimo u 
ljubavi i da nam se srce konačno smiri u Bogu. Pa 
kao što se oni, od kojih jedni piju iz jednih, a drugi 
iz drugih potoka zemaljske sreće, među sobom dije- 
le najrazličitijim nagnućima, tako oni, koji idu na 
praizvor svakog bitka, nalaze u njemu svoje jedins- 
tvo, postaju jedno srce i jedna duša. I kao što se oni, 
od kojih jedni ljube jedne, a drugi druge zemaljske 
stvorove, razlikuju po svojim simpatijama i po svo. 
jim osjećajima, tako se oni, koji se svojim srcem ve- 
žu uz najveće Dobro, nalaze svi sjedinjeni u zagrlja- 
ju iste Ljubavi kao djeca u zagrljaju iste majke. Ta- 
ko Bog ljude i anđele, jer je i jednih i drugih pos- 
ljednja životna meta, sjedinjuje u jednu obitelj, u 
jedan narod, u jedno kraljevstvo: u kraljevstvo, na- 
rod i obitelj Božju. Pa kao što u svakoj obitelji vri- 
jedi samo jedan zakon, zakon ljubavi svih prema 

svima, tako i u ovoj Božjoj obitelji vrijedi taj isti 
zakon. Otud ljubav u anđela prema ljudima, otud si- 
laženje anđela ljudima, njihovo prilaženje k njima, 
njihova briga za njih, jednom riječju: otud razlije- 
vanje anđeoske ljubavi ovom našom zemaljskom kug- 
lom. 

Tako susret anđela s čovjekom jest susret dvaju 
bića, koja u srcu nose istu ljubav prema Stvoritelju. 
Ljubav čovjeka prema Stvoritelju boravi doduše na 
zemlji, ali teži prema visinama. Ta ljubav ne gleda 
na zemlju kao na mjesto svoga stalnog počinka, već 
kao na dasku odskočnicu, kao na ljestve po kojima 
se uzlazi na nebo. Ta ljubav tjera čovjeka da ide uz 
rijeku stvorova, dok ne stigne do njezina izvora, do 
nestvorene Dobrote, iz koje je ta rijeka protekla. Lju- 
bav pak anđela prema Stvoritelju boravi doduše na 
nebu, ali potiče anđele da siđu na zemlju. Ta im lju- 
bav ne dopušta da uživaju u svome blaženstvu ne 
brinući se za one, koji još uzdišu i plaču u svome 
progonstvu. Ta im ljubav ne dopušta da ostanu po 
strani gigantske borbe, koja se vodi po bojištima 
ljudskih srdaca za i proti ljudske sreće. Tako ista 
ljubav prema Stvoritelju stupa među nas i među 
anđele, da nestalnu sudbinu jednih poveže sa sigur- 
nim blaženstvom drugih. 


Kada pak znamo, da težnje ljudskoga srca pred- 


. stavljaju dva oprečna morala: tjelesni i duhovni, on- 


da možemo razumjeti od kolike je važnosti za čovje- 
ka neprestana asistencija kojeg anđela, tog radikal- 
nog zastupnika morala duha. Kad znamo, da svaki 
čovjek nosi u svojim grudima Fausta i Mefista, lako 
možemo razumjeti, što znači za čovjeka prisutnost 
anđela, koji ometa Mefistove nakane. Kada znamo, 
da se je u svakom čovjeku ugnijezdio uz genija do- 
brote i demon zla, onda lako možemo razumjeti, ko- 
liku uslugu iskazuje čovjeku njegov anđeo, koji ga 
prati i koči u njemu tiraniju zla. Kada znamo, da se 
svaki čovjek nalazi na točki dviju oprečnih moralnih 
gravitacionih sila, onda i opet lako možemo razum- 

jeti, što čovjek zahvaljuje svome anđelu čuvaru, ko- 
ji ga diže prema gore. I doista, kako bi stravične 
izgledale naše životne staze, da nas na svim raspući- 
ma ne dočika anđeo, naš nevidljiv vodič u daleku 
domovinu. Kako bi nepodnosivi bili naši getseman- 
ski časovi, časovi nutarnjeg gađenja i duševnog krva- 
vog znojenja bez utjehe anđela, našeg životnog tje- 
šitelja.Kako bi bila beznadna naša lutanja u opačini 
i kako bi bilo očajničko stenjanje pod ruševinama 
vlastite grijehom minirane egzistencije bez ruke os- 
loboditeljice dobroga anđela, našeg zemaljskog pra- 
tioca. Konačno i naši bi duhovni trijumfi ostali blije- 
di bez nečujnih zvukova truba naših anđela čuvara, 
kao što bi i Badnja noć, ta noć silaska Sina Božjega 
na zemlju, bez zvukova anđeoske Glorie ostala slič- 
na svim ostalim gluhim noćima. 

Taj rad anđela čuvara, njegovo bdijenje nad čo- 
vjekom i njegovo zasjecanje u čovjekov život; taj 
rad, premda katkad tako zamjetljiv, ipak se zbog 
anđelove nevidljivosti čovjeku pričinja, kao da se 
odvija iza zastora. No kad se taj zastor od vremena 


do vremena u životu barem nekih duša makne na: 


mistički ili koji drugi način, onda stvarnost anđelo- 
ve radne prisutnosti bljesne u divnom sjaju i u svom 
svojem sudbonosnom značenju. 


Godine 202. ili 203. bačena je u tamnicu u Kartagi 
za progona vjere odlična mlada gospođa Perpetua. 
Bile su joj istom 22 godine. Malo prije rodila je dije- 
te. »Bačena sam u tamnicu«, izvješćuje. »Zgrozila 
sam se, jer ovakve tame nijesam još doživjela. Kad 
su mi naskoro donijeli djetešce, tamnica mi se na- 
jednom pričini palačom. Draže mi je bilo ovdje sta- 
novati nego gdje drugdje«. Perpetua se u tamnici mo- 
lila, i jednom joj se kod molitve pričini, kao da se 
nalazi u amfiteatru na areni. Njoj je nasuprot sta- 
jao vrlo ružan, ali jak čovjek, s kojim se je morala 
kao muškarac boriti. Ali došli su lijepi mladići (an- 
đeli) da je pomažu i da je štite. »Kad sam došla se- 
bi, veli Perpetua, bila sam uvjerena, da ću pobijediti« 

I doista sv. Perpetua, skupa sa svojim djetešcem u 
nevidljivoj pratnji lijepih mladića ode herojski u 
mučeničku smrt. 

Desetak godina prije Perpetue dao je svoj ži- 
vot za Krista starac Polikarpo. Mučen je u Smirni 
kao biskup toga grada. Sudac ga je poticao, da po- 
grdi Krista. Na što će mu starac biskup: »Već je 80 
godina otkako mu služim, i još mi nije ništa nažao 
učinio. Kako da ga pogrdim!«. Za života pak prijaš- 
njeg biskupa, Polikarpova predšasnika, živjela je u 
Smirni pobožna Kalista. Jedne noći probudi je anđe- 
Oo i reče: »Ustani pa idi na efeška vrata. Malo dalje 
susrest ćeš dva čovjeka, koji vode sa sobom kao ro- 
ba jednog dječaka. Upitaj ih, da li bi dječaka prodali. 
Ako odgovore, da bi ga prodali, plati što traže, i za- 
drži dječaka kod sebe. Rodom je s Istoka«. Kalista 
ustade. Glas joj je anđelov još zvonio u ušima, a sr- 
ce lupalo od uzbuđenja i radosti. U blizini efeških 
vrata našla je sve onako, kako je anđeo kazao. Ku- 
pila je dječaka i povela kući. Dobro ga je odgajala. 
Čudila se gledajući njegovu čednost, njegovu mudrost, 
njegovu pobožnost. Bio je to Polikarpo, čijom sudbi- 
nom izgubljenog roba one noći anđeo naglo zakrenu 
prema plodnom biskupskom životu i trijumfu muče- 
ništva. 


Henrik Suzo, odlični sin sv. Dominika, najoblju- 
bljeniji njemački mistik, koga Eckehart doduše nad- 
mašuje spekulativnom snagom i Tauler blagim pa- 
tosom, ali koji obojicu natkriljuje dubokom osjećaj- 
nošću, pjesničkim zanosom i stvaralačkom fantazijom, 
mnogo je i tjelesno i duševno patio. Ali ni njegovih 
tjelesnih ni njegovih duševnih patnja ne možemo ras- 
iaviti od njegova anđela čuvara. Jednom je mistik i- 
mao viđenje krvavih ruža u pristunosti svoga anđe- 
la, koga upita: »Prijatelju, što znači ovo moje viđe- 
nje?« Anđeo odgovori: »To viđenjeoznačuje patnje, 
i opet patnje, i opet patnje«. »Ah, dobri prijatelju«, 
uzdahne Henrik, »patnje su teške čovjeku«. Nato ga 
anđeo počne tješiti. Drugom se zgodom patniku Hen- 

riku, dok je ležao prikovan uz krevet, pričini, da mu 
je došlo mnogo anđela pjevajući neku nebesku pjes- 
mu. Dok je Henrik slušao anđeosko pjevanje, pristu- 
pi mu njegov anđeo čuvar i milo ga zapita: »Henriče, 
zašto i ti ne pjevaš s nama?. Henrik odgovori: »Zar 
ne vidiš, kako sam bijedan? Kako da se smrtni čo- 
vjek ikada veseli? Da pjevam? Ja poznam sada samo 
pjesmu jada i boli. Časovi vesele pjesme u mome su 
životu već davno prošli«. »Ne boj se, Henriče!« od- 
vrati anđeo. »Još ćeš u svom životu veselo pjevati i 
tješiti ljude patnike«. Henriku se patniku ispune oči 
suzama, a vizije nestane. . 

.Na slične prizore anđeoskih ukazanja nailazimo 
u životu sv. Gertrude Velike, sv. Hildegarde, sv. Fran- 
ciske Rimske, sv. Marije Franciske, sv. Petra Kanizi- 


ja i drugih svetaca. 


Ali ćete mi reći: Od te radne anđeoske prisut- 
nosti, gdje su tragovi u našim dušama, gdje su tra- 
govi u našem pokoljenju? Da li se uopće može vjero- 
vati, da atmosferom našega vremena kruže također 
anđeli utjehe i anđeli mira? 


Bez sumnje kruže, ali naše se pokoljenje i svo- 
jim umom i svojim srcem nalazi na dnu materije kao 
ronilac na dnu mora, pa stoga više ne osjeća blage 
anđeoske atmosfere, kao što ni ronilac na morskom 
dnu ne osjeća blage sunčane topline. Bez sumnje kru- 
že, ali kao prognanici iz ljudskih srdaca ispred dobro 
zatvorenih kapija ljudskih duša. Bez sumnje kruže, 
ali ih niko ne doziva da ga pomognu nositi u visinu, 
nitko da rastjeruje tamu njegova razuma; nitko da 
zaslade gorčinu njegove mržnje, nitko da ga izvuku iz 
gliba njegove nečistoće. 

Uspomena na djetinjstvo, u kom se je djetinja 
mašta zabavljala slikama anđela čuvara i u kom se 
je tom anđelu ritmički šaptala molitva — to je sve, 
čim duša danas podržava vezu sa svojim anđelom 
čuvarom. Ali kao što unatoč uspomenama na djetinj- 
stvo, djetinjstva više nema, tako usprkos uspomeni 
na anđela iz djetinjstva anđela više nema; .a bez nje- 

ga nema ni anđeoskog srca, ni anđeoskih tragova u 
našoj duši. Zašto onda tražite tragove radne anđe- 
oske prisutnosti u današnjem pokoljenju? Uspostavi- 
mo kablove između naših duša i anđela čuvara i rad- | 
na anđeoska prisutnost u nama bit će očita. . 

O sv. Anđeli Božji!! Čini mi se, da vas vidim, 
kako ste nagnuti nad svakim od mojih čitača. O ču- 
vari ovih ljudi, dopustite, da Vas sjetim, da ja sva 
kog od njih ljubim, i kad bih bio anđeo kao Vi, da 
ni jedan ne bi odložio ove knjige bez znaka moje 
ljubavi. Dopustite stoga, da Vam upravim molitvu 
uime njihovo i zamolim za njih. p 

Vi poznajete one među njima, koji u srcu više 
ne nose vjeru, čija je duša garište kršćanskog duha. 
O sv. Anđeli, utemeljite ih opet u Bogu, njihovu iz: 
voru. 2 

Vi poznajete one među njima, u čijem srcu kop- 
ka sumnja i razliježe se zov sa svjetlošću. O sv. Anđeli, 
prosvijetlite ih! : . . 
: Vi poznate one, koje lako povuče zavođenje ai 
jeta i preplave strasti tijela, o sv. Anđeli, ojačajte ih! 

Vi poznate one, koji plašljive misli i nestalna du- 
hovnog pogleda čekaju na moćni zov, na misterioz- 
ni znak milosti, da se povrate Bogu. O sv. Anđeli, 
ohrabrite ih! a. . aa 

Vi poznate one, koji posjeduju jaku vjeru i pliva- 
ju proti bujici, što valja mnoge duše. O sv. Anđeli, 
podržavajte ih! ' 

Vi poznate one, koji se nepokolebljivom nado 
probijaju kroz sve poteškoće. O sv. Anđeli, utvr i- 
te ih! ' 

Vi poznate one, koji nose u srcu žar ljubavi te 
griju našu hladnu atmosferu. O sv. Anđeli, ražarite 
ih! ' : 

O sv. Anđeli, bdijte nad nama i nad domovima 
našim! 

